Θεωρίες και ’μηχανισμοί’ λήψης αποφάσεων. - ΑΚΡΙΒΟΣ ΓΙΩΡΓΟΣ\nHome » Ακριβός Γιώργος » Θεωρίες και ’μηχανισμοί’ λήψης αποφάσεων.\nΟι εναλλακτικές λύσεις είναι πολύ περισσότερες από ό,τι παλιότερα οπότε αντίστοιχα μεγαλύτερη είναι και η δυσκολία επιλογής.\nΕίναι, λοιπόν, φανερή η σημασία της δεξιότητας λήψης αποφάσεων προκειμένου το ίδιο το άτομο να καταστεί υπεύθυνο για την εξέλιξή του (Butcher, 1997).\nΩς δεξιότητες λήψης απόφασης εννοούνται οι γενικές δεξιότητες επεξεργασίας πληροφοριών που χρησιμοποιούνται από τα άτομα για την επίλυση προβλημάτων και τη λήψη σχετικών αποφάσεων.\nΕπικοινωνία, ανάλυση, σύνθεση, εκτίμηση και εκτέλεση\n(Sampson, Peterson, Lenz, Reardon, & Saunders, 1996).\nΥπάρχουν διάφορες τεχνικές που βοηθούν το άτομο να κάνει την καλύτερη επιλογή χρησιμοποιώντας τις διαθέσιμες πληροφορίες (Montgomery & Svenson, 1989˙ Sidiropoulou-Dimakakou et al., 2006).\nΤο άτομο που κατέχει τις τεχνικές αυτές μπορεί να υπολογίσει τα πιθανά αποτελέσματα κάθε επιλογής, να επεξεργασθεί τη σημασία των διάφορων παραγόντων και να επιλέξει την καλύτερη λύση.\nΗ απόφαση, λοιπόν, είναι μια διαδικασία που οδηγεί σε κάποιο αποτέλεσμα και δεν αποτελεί απλώς τη στιγμή της επιλογής!\nΜια λειτουργική ομαδοποίηση των παραγόντων αυτών είναι η ακόλουθη\n(Δημητρόπουλος, 2003˙ Goldstein & Hogarth, 1997˙ Rosenhead, 1996):\nΣε αυτή την ομάδα ανήκουν οι παράγοντες που έχουν την αφετηρία τους στο άτομο.\nΔιακρίνονται σε βιολογικούς/κληρονομικούς και σε επίκτητους. Πολλοί παράγοντες είναι δύσκολο να ενταχθούν σε μία μόνο από τις παραπάνω κατηγορίες, καθώς είναι αποτέλεσμα συνδυασμού βιολογικών και περιβαλλοντικών επιδράσεων.\nΕπομένως, η διάκριση σε αυτές πρέπει να χρησιμοποιείται μόνο ενδεικτικά. Στα προσωπικά χαρακτηριστικά εντάσσονται παράγοντες όπως οι ανάγκες, οι αξίες, η νοητική κατάσταση, τα κίνητρα, η συναισθηματική ωριμότητα, ο βαθμός αυτογνωσίας.\nΤο περιβάλλον, λαμβανόμενο ως σύστημα, αποτελείται από υποσυστήματα, όπως το φυσικό, το οικονομικό, το επαγγελματικό, το εκπαιδευτικό, το θρησκευτικό, το πολιτισμικό κ.α. που επηρεάζουν το άτομο στη λήψη αποφάσεων ,εφ’ όσον αυτό αλληλεπιδρά με το ‘’περιβάλλον’’.\nΠαράγοντες σχετικοί με την απόφαση\nΑυτοί οι παράγοντες είναι εξωτερικοί αλλά έχουν άμεση σχέση με την ίδια την απόφαση. Στην κατηγορία αυτή περιλαμβάνονται παράγοντες όπως η ποιότητα και ποσότητα της πληροφορίας, ο βαθμός επικινδυνότητας, η πίεση χρόνου, η δυνατότητα αναστρεψιμότητας, οι πιθανές συνέπειες, ο βαθμός πιθανής αλλαγής.\nΠολλά από τα λάθη που γίνονται κατά τη λήψη αποφάσεων σχετίζονται με ελλιπή πληροφόρηση, μη επαρκή γνώση του εαυτού, υπερβολική εμπιστοσύνη στον εαυτό ή υποτίμησή του, λανθασμένες κρίσεις και εκτιμήσεις.\nΘεωρίες λήψης απόφασεων.\n1. Το μοντέλο του Hilton\nΤο μοντέλο που προτείνει ο Hilton (1962) συνδυάζει τη θεωρία του Festinger για τη «γνωστική ασυμφωνία» με τη γνωστική ψυχολογία και ειδικά με τη γνωστική επεξεργασία πληροφοριών. Γνωστική ασυμφωνία υπάρχει όταν το άτομο ασπάζεται ταυτόχρονα στάσεις ασυμβίβαστες μεταξύ τους ή όταν υπάρχει διάσταση μεταξύ των πεποιθήσεων του και της πραγματικής συμπεριφοράς. Όταν το άτομο πρέπει να κάνει μια επιλογή (ο Hilton κάνει λόγο ειδικά για επιλογή επαγγελματικής κατεύθυνσης) βρίσκεται σε κατάσταση μη ισορροπίας και επιδιώκει την αποκατάσταση της νοητικής ισορροπίας.\nΗ διαδικασία λήψης απόφασης αρχίζει με κάποιο περιβαλλοντικό ερέθισμα, το οποίο φέρνει το άτομο σε κατάσταση μη ισορροπίας! Τότε ενεργοποιείται ο μηχανισμός αποκατάστασης της νοητικής ισορροπίας.\nΑρχικά, γίνεται έλεγχος για να διαπιστωθεί αν υπάρχει γνωστική ασυμφωνία. Αν δεν υπάρχει τότε η λήψη απόφασης είναι εύκολη.\nΑν όμως υπάρχει, τότε ενεργοποιείται το σύστημα επανεξέτασης και αναπροσαρμογής του ερεθίσματος των πληροφοριών για ανατροφοδότηση στην είσοδο και δημιουργία ενός σχεδίου δοκιμαστικής απόφασης.\nΜια σειρά τέτοιων διαδικασιών οδηγεί στην τελική ενέργεια που επαναφέρει την ισορροπία. Σε καταστάσεις γνωστικής ασυμφωνίας τα άτομα αντιδρούν με ποικίλους τρόπους.\nΟ Hilton κάνει λόγο για τέσσερεις:\n1) προσωρινός συμβιβασμός με πιθανή αναβολή της απόφασης\n2) απόρριψη του ερεθίσματος λόγω σοβαρής ασυμφωνίας\n3) υπερίσχυση του ερεθίσματος και λήψη ευνοϊκής απόφασης\n4) τροποποίηση τόσο στοιχείων σχετικών με το ερέθισμα όσο και στοιχείων σχετικών με την αντίδραση ώστε να επέλθει ισορροπία.\n2. Το μοντέλο του Katz\nΤο μοντέλο που προτείνει ο Katz (1963) αναφέρεται ειδικά στη λήψη αποφάσεων σχετικών με τη σταδιοδρομία. Κατά τη διαδικασία λήψης απόφασης παίζουν ρόλο τρία κυρίως στοιχεία:\nA. σύστημα αξιών του ατόμου\nB. σύστημα πληροφοριών\nΓ. σύστημα πρόβλεψης των πιθανών εκβάσεων.\nΤο άτομο αξιολογεί και ιεραρχεί τις εναλλακτικές επιλογές λαμβάνοντας υπόψη την πιθανότητα επιτυχίας και την αξία που τους έχει προσδώσει. Καλύτερη λύση κρίνεται αυτή με τη μεγαλύτερη προσδοκώμενη αξία.\n3. Η θεωρία των Kaldor & Zytowsky\nΗ θεωρία αυτή (1969) ανήκει στις λογικο-οικονομικές θεωρίες λήψης απόφασης.\nΕστιάζεται κυρίως στη λήψη επαγγελματικών αποφάσεων.\nΟι ακόλουθοι παράγοντες επηρεάζουν τη διαδικασία λήψης απόφασης:\nΑ. το σύστημα προτιμήσεων του ατόμου\nΒ. τα διαθέσιμα μέσα τη στιγμή της απόφασης\nΓ. ο βαθμός ικανοποίησης από κάθε πιθανή έκβαση.\nΚατά τη διαδικασία λήψης απόφασης το άτομο συγκρίνει τα «εισερχόμενα» με τα «εξερχόμενα», συγκρίνει δηλ. το όφελος των αποτελεσμάτων με το κόστος επίτευξης τους.\nΈτσι, προκύπτει η καθαρή αξία κάθε εναλλακτικής επιλογής.\n4. Η θεωρία του Gati\nO Gati (1986) διαμόρφωσε ένα μοντέλο λήψης αποφάσεων το οποίο ονόμασε «μοντέλο διαδοχικού αποκλεισμού». Για την ανάπτυξη της θεωρίας αυτής βασίστηκε στις απόψεις του Tversky για τον αποκλεισμό εναλλακτικών επιλογών με βάση κάποιες προδιαγραφές.\nΣε κάθε εναλλακτική επιλογή υπάρχουν διάφορες ποιοτικές και ποσοτικές διαστάσεις.\nΤο άτομο επιλέγει μια τέτοια διάσταση και τη μετατρέπει σε κριτήριο, σύμφωνα με το οποίο συγκρίνει τις διάφορες επιλογές μεταξύ τους. Έτσι με κριτήριο τη διάσταση αυτή το άτομο καταλήγει στον αποκλεισμό κάποιων επιλογών.\n5. Το μοντέλο του Gellat\nΣύμφωνα με τον Gellat (1962) οι απαιτούμενες προϋποθέσεις για τη λήψη απόφασης είναι:\nύπαρξη ενός ατόμου που πρέπει να πάρει κάποια απόφαση και ύπαρξη τουλάχιστον δύο εναλλακτικών επιλογών.\nΠολύ σημαντικός είναι ο ρόλος των πληροφοριών που έχει το άτομο στη διάθεση του.\nΗ διαδικασία λήψης απόφασης, σύμφωνα με το μοντέλο του Gellat έχει διάφορα στάδια:\nΑ. συλλογή των σχετικών πληροφοριών, εκτίμηση των πιθανών αποτελεσμάτων κάθε επιλογής και εκτίμηση της πιθανότητας να πραγματοποιηθούν.\nΒ. εκτίμηση του πόσο επιθυμητά είναι τα αποτελέσματα αυτά.\nΓ. κατάληξη σε μια απόφαση (τελική ή διερευνητική).\nΑν η απόφαση είναι διερευνητική τότε το άτομο αναζητά περισσότερες πληροφορίες και αρχίζει νέος κύκλος μέχρι να καταλήξει σε νέα απόφαση (τελική ή διερευνητική).\n6. Η θεωρία του Vroom\nΟ Vroom (1964) πρότεινε ένα ιδιαίτερα σύνθετο μαθηματικο-στατιστικό μοντέλο λήψης απόφασης.\nΠεριλαμβάνει δύο επιμέρους μοντέλα: το μοντέλο του σθένους και το μοντέλο της δύναμης!\nΓίνεται διάκριση μεταξύ προτίμησης, επιλογής και κατάληξης σε λύση.\nΑ. το άτομο προτιμά την επιλογή με το μεγαλύτερο «σθένος». Το σθένος είναι ο βαθμός επιθυμητότητας της επιλογής και προκύπτει από τη συνεκτίμηση των προβλεπόμενων αποτελεσμάτων και των αξιών του ατόμου.\nΒ. το άτομο επιλέγει τη λύση με τη μεγαλύτερη «δύναμη». Η δύναμη είναι οι «προσδοκίες», δηλ. οι πιθανότητες επιτυχίας κάθε εναλλακτικής επιλογής.\nΓ. το άτομο καταλήγει στη λύση με τις ρεαλιστικότερες πιθανότητες για επιτυχία.\n7. Η θεωρία των Tiedeman & O’Hara\nΗ θεωρία των Tiedeman & O’Hara (1963) αναφέρεται στη διαδικασία λήψης απόφασης.\nΗ αρχική της μορφή διατυπώθηκε από τον Tiedeman το 1961.\nΣύμφωνα με την θεωρία αυτή, η διαδικασία λήψης επαγγελματικής απόφασης περιλαμβάνει δύο κύρια στάδια:\nΠεριλαμβάνει τα ακόλουθα υποστάδια:\n§ διερεύνηση (το άτομο συλλέγει πληροφορίες και εξετάζει τις εναλλακτικές λύσεις).\n§ αποκρυστάλλωση (το άτομο εστιάζει την προσοχή του σε μια ομάδα λύσεων).\n§ επιλογή (το άτομο επιλέγει συγκεκριμένη κατεύθυνση).\n§ διασάφηση (το άτομο οριστικοποιεί την επιλογή του και δημιουργεί\nΦάση υλοποίησης και προσαρμογής.\n§ είσοδος στο νέο επαγγελματικό / εκπαιδευτικό χώρο και προσπάθεια προσαρμογής.\n§ στάδιο αναμόρφωσης: Το άτομο, αφού νιώσει αποδεκτό, προσπαθεί να επηρεάσει το περιβάλλον του.\n§ στάδιο ολοκλήρωσης: Επιτυγχάνεται ισορροπία ανάμεσα στις απαιτήσεις του περιβάλλοντος και τις επιθυμίες και ανάγκες του ατόμου. Στη διαδικασία αυτή σημαντικό ρόλο παίζουν οι μηχανισμοί ταύτισης και διαφοροποίησης με πρόσωπα και απόψεις.\n8. Η θεωρία του Harren\nΟ Harren (1979) βασίστηκε στη θεωρία των Tiedeman & O’Hara για να διαμορφώσει μια νέα θεωρία λήψης απόφασης, σύμφωνα με την οποία η διαδικασία λήψης απόφασης έχει τα ακόλουθα στάδια:\n1) Γνώση του εαυτού και γνώση του περιβάλλοντος.\n2) Σχεδιασμός, οργάνωση και υλοποίηση όλης της διαδικασίας λήψης απόφασης.\n3) Δέσμευση του ατόμου για την υλοποίηση της συγκεκριμένης επιλογής.\n4) Υλοποίηση της συγκεκριμένης επιλογής.\n.Μορφές συμπεριφοράς κατά τη λήψη αποφάσεων\nΑρκετοί ερευνητές έχουν ασχοληθεί με τις μορφές συμπεριφοράς που εκδηλώνει το άτομο κατά τη διαδικασία λήψης απόφασης (λ.χ. Αrroba, 1977˙ Gellat, 1989˙ Krumboltz et al., 1979).\nΈνα από τα πιο ευρέως αναγνωρισμένα συστήματα ταξινόμησης των τρόπων λήψης απόφασης (Leong et al., 1987˙ Phillips et al., 1984˙ Phillips et al., 1985) πρότεινε ο Harren (1979), ο οποίος κάνει λόγο για τρία πρότυπα συμπεριφοράς που εμφανίζονται πιο συστηματικά στη λήψη αποφάσεων και σηματοδοτούν τρεις τρόπους λήψης απόφασης:\nτον λογικό, τον διαισθητικό και τον εξαρτημένο.\nΑυτοί οι τρόποι δείχνουν τον βαθμό στον οποίο το άτομο αναλαμβάνει προσωπική ευθύνη για τη λήψη απόφασης ή επιρρίπτει την ευθύνη στην τύχη ή στους άλλους και τον βαθμό στον οποίο χρησιμοποιεί λογικές αντί για συναισθηματικές στρατηγικές στη λήψη απόφασης.\n· Λογικός τρόπος: Στηρίζεται στη λογική επεξεργασία.\nΤα άτομα αναλαμβάνουν την ευθύνη των πράξεων τους. Ενεργούν με βάση την προγενέστερη εμπειρία και συσχετίζουν τις εμπειρίες με πιθανές επιπτώσεις στο μέλλον.\nΟι ενέργειες τους είναι συνειδητές, αναζητούν πληροφορίες σχετικές με την απόφαση και δρουν υπεύθυνα (Δημητρόπουλος, 2003˙ Σιδηροπούλου-Δημακάκου, 1993).\nΑυτός ο τρόπος λήψης απόφασης λαμβάνει υπόψη τόσο τη διάσταση του εαυτού όσο και τη διάσταση του περιβάλλοντος.\nΜολονότι ο λογικός τρόπος θεωρείται ο καλύτερος τρόπος λήψης απόφασης, δεν πρέπει να παραγνωρίζεται η σημασία των συναισθημάτων των ατόμων αλλά και η σημασία που έχει για τα άτομα αυτά η γνώμη των άλλων.\nΗ διαδικασία λήψης απόφασης που βασίζεται στον λογικό τρόπο περιλαμβάνει τα\nακόλουθα στάδια (Sidiropoulou-Dimakakou et al, 2006):\n§ Γνώση του προβλήματος:\nΧρειάζεται σαφής προσδιορισμός της κατάστασης που απαιτεί τη λήψη απόφασης.\n§ Συγκέντρωση σχετικών πληροφοριών:\nΤο άτομο πρέπει να αναζητήσει πληροφορίες από έγκυρες πηγές, να μιλήσει με άτομα που γνωρίζουν το θέμα κ.α.\nΣτο τέλος του σταδίου αυτού πρέπει να έχει αποκτήσει γνώση τόσο σχετικά με τα χαρακτηριστικά του εαυτού του όσο και σχετικά με τον κόσμο της εργασίας.\n§ Παραγωγή εναλλακτικών λύσεων:\nΤο άτομο βλέπει το θέμα από διάφορες οπτικές\nΠρέπει να δώσει προσοχή στα παρακάτω στοιχεία:\nα) για την αξιολόγηση κάποιων από τις εναλλακτικές λύσεις ενδέχεται να χρειάζεται η συγκέντρωση περισσότερων πληροφοριών,\nβ) ενδεχομένως κάποιες από τις επιλογές μπορούν να συνδυαστούν και\nγ) κάθε επιλογή θα έχει συγκεκριμένες συνέπειες.\n§ Αξιολόγηση των εναλλακτικών επιλογών και δέσμευση σε μία: Οι υπόλοιπες επιλογές θα διαγραφούν πρόσκαιρα και μερικές φορές μόνιμα.\n§ Εφαρμογή: Χρειάζεται βήμα προς βήμα προγραμματισμός των ενεργειών που πρέπει να γίνουν για την υλοποίηση της απόφασης και στη συνέχεια υλοποίηση των ενεργειών αυτών.\n§ Διαρκής Αξιολόγηση: Αν η πορεία δράσης που επέλεξε το άτομο δεν έχει τα προσδοκώμενα ή επιθυμητά αποτελέσματα, τότε πρέπει να επανεκτιμήσει τους στόχους του και τις εναλλακτικές του επιλογές.\n· Διαισθητικός τρόπος: Στηρίζεται περισσότερο στη διαίσθηση και λιγότερο στη λογική.\nΟι αποφάσεις αυτού του τύπου είναι αυθόρμητες και απαιτούν λίγο χρόνο, λίγες πληροφορίες και ελάχιστο σχεδιασμό. Το άτομο χρησιμοποιεί τη φαντασία του και δίνει προσοχή στα παρόντα συναισθήματα (Frank, 1988).\nΟ διαισθητικός τρόπος λήψης απόφασης χαρακτηρίζεται από μικρή πρόβλεψη του μέλλοντος και έλλειψη αναζήτησης πληροφοριών και ορθολογικής αξιολόγησης των εναλλακτικών επιλογών.\nΟι διαισθητικές αποφάσεις είναι χρήσιμες σε επείγουσες ή απρόβλεπτες καταστάσεις και στις διαπροσωπικές σχέσεις (όπου υπάρχει αδυναμία πρόβλεψης των αντιδράσεων των άλλων).\nΔεν πρέπει να χρησιμοποιούνται ως εύκολη λύση για να αποφύγει το άτομο τη συλλογή πληροφοριών.\n· Εξαρτημένος τρόπος: Χρησιμοποιείται από άτομα που κατά τη λήψη αποφάσεων εξαρτώνται από τη γνώμη, τις επιθυμίες και τις προσδοκίες των άλλων.\nΥπάρχει άρνηση της προσωπικής ευθύνης και το άτομο την επιρρίπτει σε άλλους.\nΌμως, ακόμα και αν η λήψη απόφασης ανατεθεί σε άλλους, οι συνέπειες της απόφασης θα αφορούν το ίδιο το άτομο. Οι αποφάσεις αυτού του τύπου είναι εύκολες αφού απαιτούν απλή αποδοχή της επιλογής των άλλων. Είναι χρήσιμες για ζητήματα μικρής σημασίας, καθώς έτσι το άτομο εξοικονομεί χρόνο.\nΔεν πρέπει να χρησιμοποιούνται ως εύκολη λύση για να αποφύγει το άτομο τη συλλογή πληροφοριών ή επειδή φοβάται να επιλέξει μόνο του.\nΚατά τους Tiedeman & O’Hara (1963) η αποτελεσματικότητα μιας απόφασης εξαρτάται από τον βαθμό γνώσης του εαυτού και του περιβάλλοντος.\nΣτη θεωρία τους κάνουν λόγο για τέσσερις τρόπους προσέγγισης της κατάστασης απόφασης:\nα) η αδυναμία γνώσης τόσο του εαυτού μας όσο και του περιβάλλοντος προκαλεί μια κατάσταση σύγχυσης (ή «παράλυσης») που καθιστά αδύνατη τη λήψη απόφασης,\nβ) η γνώση του εαυτού σε συνδυασμό με την έλλειψη γνώσης του περιβάλλοντος οδηγεί σε διαισθητική απόφαση,\nγ) η έλλειψη γνώσης του εαυτού σε συνδυασμό με γνώση των συνθηκών του περιβάλλοντος οδηγεί σε εξαρτημένη απόφαση και\nδ) η γνώση τόσο του εαυτού όσο και του περιβάλλοντος συνδέεται με τη λογική απόφαση.\nΠαρουσιάστηκαν λοιπόν στην παραπάνω μελέτη μελέτη την οποία είδαμε Εννοιολογικές διακρίσεις,Θεωρίες λήψης απόφασεων,και Μορφές συμπεριφοράς κατά τη λήψη αποφάσεων.\nΌμως με την εξέλιξη τους οι άνθρωποι, ανάπτυξαν την ικανότητα να αναλύουν τις μακροχρόνιες συνέπειες της συμπεριφοράς τους που βασίζεται στο συναισθηματικό κέντρο λήψης αποφάσεων. Άρχισαν να υπολογίζουν τα υπέρ και τα κατά, το όφελος και το κόστος των επιλογών τους.\nΤο διαβουλευτικό κέντρο λήψης αποφάσεων εντοπίζεται στον προμετωπιαίο φλοιό του εγκεφάλου. Το μέρος αυτό του εγκεφάλου των ανθρώπων αναπτύχθηκε αργότερα στην εξέλιξη τους αλλά δεν αντικατέστησε τα παλαιότερα εγκεφαλικά συστήματα.\nΠρέπει να τονίσουμε ότι η ανθρώπινη συμπεριφορά δεν βρίσκεται μόνο κάτω από τον έλεγχο του συναισθηματικού ή του διαβουλευτικού κέντρου λήψης αποφάσεων. Είναι αποτέλεσμα των αλληλεπιδράσεων μεταξύ των δύο συστημάτων.\nΟ συναισθηματικός είναι ο προκαθορισμένος και προεπιλεγμένος μηχανισμός λήψης αποφάσεων στον άνθρωπο! Το διαβουλευτικό κέντρο επεμβαίνει όταν οι άνθρωποι συναντούν νέες καταστάσεις ή όταν η ορθή απόφαση δεν είναι ευδιάκριτη.\nΑυτό σημαίνει ότι οι καταστάσεις που απαιτούν το περισσότερο μια προσεκτική καλά ζυγισμένη και ορθολογιστική απάντηση και συμπεριφορά, είναι εκείνες στις οποίες τα συναισθήματα μας μπορούν να υπονομεύσουν τα μακροπρόθεσμα συμφέροντα μας.\nΘα συγκρατήσουμε λοιπόν ότι τα έντονα συναισθήματα και τα πάθη μπορεί να υπερισχύουν της λογικής και των αρχών. Για αυτό απαιτούνται μηχανισμοί προσεκτικού και σχολαστικού ελέγχου στις διαδικασίες λήψης αποφάσεων τόσο σε ατομικό επίπεδο όσο και σε επίπεδο κρατών, κυβερνήσεων και πολιτικών.\n7 Τα αίτια των ανθρωπίνων πράξεων\nΤύχη,Φύση,Βία,Συνήθεια,Λογική,οργή και ζωηρή επιθυμία!\nΗ μελέτη(άρθρο) βασίστηκε σε κείμενα από το Κέντρο Έρευνας και Αξιολόγησης στην Επαγγελματική Συμβουλευτική -Τομέας Ψυχολογίας-Πανεπιστήμιο Αθηνών.


ΕΛΛΗΝΙΚΟ ΦΙΣΤΙΚΙ ΚΕΛΥΦΩΤΟ: Ανασκόπηση άρθρων 2009 από Western Farm Press\nΨάχνοντας από εδώ και από εκεί για πληροφορίες σχετικά με τον κύριο ανταγωνιστή μας στα ράφια, το κελυφωτό φιστίκι των ΗΠΑ, γέμισε ο browser με ανοιχτές καρτέλες που έχουν διάφορες σημαντικές και ασήμαντες πληροφορίες. Λέω λοιπόν να τις αποτυπώσω εδώ για να μπορώ να επανέλθω αν χρειστεί.\nΤον Απρίλιο του 2009 η βιομηχανία κελυφωτού φιστικιού των ΗΠΑ ανασκουμπώνεται από το σοκ της σαλμονέλλα (Μάρτιος 2009) και προσπαθεί να υπολογίσει την ζημιά και τις επιπτώσεις στην αγορά. Βασικό της μέλλημα λοιπόν είναι να ανακτήσει την εμπιστοσύνη των καταναλωτών και να αυξήσει τις διεξόδους των κελυφωτών φιστικιών στην αγορά γιατί περιμένει να αυξηθεί σημαντικά η παραγωή τα επόμενα χρόνια.\nΣτις 25 Απριλίου του 2009 στο άρθρο με τίτλο "Building bigger markets to move more pistachios" ο Steve Couture καλλιεργητής από το Kettleman City της Καλιφόρνια μέλος του California Pistachio Board, περιμένει ότι η τιμή στην Ε.Ε. θα είναι $2.75 per pound για το 21/25 Extra No. 1 χύμα — σχεδόν 50 cents χαμηλότερα από την τιμή στα μέσα Αυγούστου.\nΔεν γίνονται συναλλαγές λέει και υπάρχουν πολύ λίγα φιστίκια στην αγορά. Αν είσαι αγοραστής γιατί να ψωνίσεις τώρα με $3.25 or $3.35, όταν η τιμή αναμένεται να διαμορφωθεί στα $2.75 μέσα Σεπτεμβρίου.\nΗ μισή παραγωγή πάει στην Ευρώπη, 35-40% στις ΗΠΑ και 10-15% στην Κίνα.Η αγορά λέει αυξάνεται ακόμα - δεν έιναι πουθενά κοντά στον κορεσμό.\nΟι προσπάθειες για την ανάδειξη των πλεονεκτημάτων για την υγεία από την κατανάλωση κελυφωτών φιστικιών θα πρέπει να βοηθήσουν την αγορά των σνάκ. Τα κελυφωτά φιστίκια ως συστατικό των τροφίμων είναι άλλη μια υποσχόμενη αγορά την οποία δεν έχουμε ακόμα καταγράψει. Δεν είχαμε τις απαιτούμενες ποσότητες για να τραβήξουμε το ενδιαφέρον της βιομηχανίας τροφίμων να χρησιμοποιήσουν μεγάλες ποσότητες φιστικιών στα τρόφιμά τους, λέει. “Αυτό θα πρέπει νααλλάξει καθώς αυξάνεται η παραγωγή." Η ζήτηση αναμένεται ότι θα αυξηθεί και από την άνοδο του επιπέδου ζωής.\nΣτο μεταξύ, λέει ο Couture, η βιομηχανία αντιμετωπίζει θετικά τις ανησυχίες για την ασφάλεια των τροφίμων.\nΤον Ιούλιο του 2009 ο Anzaldo εκπρόσωπος των καλλιεργητών για την Paramount Farms Lost Hills, σε αυτό το άρθρο, προβλέπει ότι η παραγωγή του 2009 δεν θα είναι τόσο καλή (και δεν είχε άδικο όπως είδαμε εδώ) Τα δένδρα του δίνουν την εντύπωση ότι δεν άνθησαν κανονικά σαν να μην είχαν συμπληρώσει τις απαιτούμενες βαθμοημέρες ψύξης. Εικάζει ότι η μέτρηση της θερμοκρασίας αέρα δεν είναι κατάλληλη για τον υπολογισμό της διάρκειας ψύξης των οφθαλμών, αλλά δεν έχουμε άλλον καλύτερο τρόπο μέτρησης για την ώρα, λέει. Εκτιμά επίσης ότι η παγωνιά του Απριλίου επηρέασε 2000 με 4.000 στρέμματα σε όλη την πολιτεία αλλά κυρίως τα ώριμα δένδρα στην περιφέρεια της Madera. Όλα αυτά σε συνδυασμό με κάποιες ανωμαλίες θερμοκρασιών νωρίς την άνοιξη οδήγησαν σε μειωμένη καρπόδεση, υποστηρίζει, αλλά ενδεχομένως όλα αυτά να μην επηρεάσουν το τελικό αποτέλεσμα της συγκομιδής.\nΟ Anzaldo περίμενε τιμές παραγωγού για το 2009 μεταξύ $1.50 και $2 per pound. Φοβάται όμως ότι αν η βιομηχανία δεν αναρρώσει μετά το πρόβλημα της σαλμονέλα οι τιμές μπορεί να να πέσουν και στα $1.50 per pound. Είναι αισιόδοξος όμως ότι τα προγράμματα προώθησης της Paramount Farms θα ξεπεράσουν τα προβλήματα.\nΣτις 15 Σεπτεμβρίου2009, σε αυτό το άρθρο δίνονται συμβουλές για τις ανάγκες σε θρεπτικά στοιχεία των δένδρων, τους τρόπους διάγνωσης των προβλημάτων και λίπανσης. Οι πληροφορίες απευθύνονται σε παραγωγούς της περιφέρειας του Kern αλλά δεν αποκλείεται να μας αφορούν και εμάς. Ας το κρατήσουμε να το δούμε όταν θα μιλήσουμε για τη λίπανση.\nΟ Rod Stiefvater στις 16 Σεπτεβρίου 2009, μας λέει εδώ ότι προτιμά να κάνει την συγκομιδή νωρίς για να μην έχει προβλήματα με ασθένειες. Δεν πιστεύει ότι κερδίζει σημαντικά αφήνοντας τον καρπό περισσότερο καιρό στα δένδρα. Επίσης κάνει μια ανασκόπηση της χρονιάς προσπαθώντας να εξηγήσει τον μεγαλύτερο αριθμό κούφιων (υψηλές θερμοκρασίες τον Ιούλιο και ανεπαρκής ψύξη το χειμώνα), επισημαίνοντας ότι για πρώτη φορά το 2009 αναγκάστηκε να ψεκάσει τον Αύγουστο για τoν μύκητα Botryosphaeria κάτι που δεν συνέβαινε στο Kern αλλά μόνο βορειότερα πάνω από το Sacramento (Βλ. χάρτη εδώ). Τέλος εξηγεί τις προσπάθειες που έκανε για να εξασφαλίσει την επαρκή άρδευση και εκφράζει την ανησυχία του για το νερό στο μέλλον.\nΟ Chuck Nichols στις 24 Σεπτεμβρίου 2009 λέει εδώ ότι είναι αισιόδοξος για την παραγωγή του 2009 και ότι η αγορά έχει ετοιμαστεί για 400 - 450 εκατομμυρια pounds και αν η παραγωγή είναι μικρότερη τότε θα ενδυναμωθεί. Υπολογίζει δε ότι η τιμή παραγωγού θα είναι περίπου 10% ικρότερη από την περσινή περίπου $1.80 a pound, και για την ψύχα $2.30 to $2.35 per pound αλλά οι παραγωγοί θα κερδίσουν λόγω μεγαλύτερης παραγωγής.\nΣτις 21 Οκτωβρίου 2009, αυτό το άρθρο μιλάει για τον συντονισμό των ερευνητικών προσπαθειών για την αντιμετώπιση του Navel OrangeWorm (NOW) στο αμύγδαλο και την φιστικιά, γιατί κατηγορείται ως φορέας του Aspergillus που είναι υπεύθυνοςγια τις αφλατοξίνες. Δεν νομίζω να με αφορά γιατί μαζεύω πολύ νωρίς (αρχές Σεπτεμβρίου είμαι τελειωμένος) εκτός και αν έχω πρόβλημα με τα νέα δένδρα που είναι μάλλον Pontikis και συγκομίζονται 10-15 μέρες αργότερα.\nΣτις 5 Νοεμβρίου 2009, μαθαίνουμε λοιπόν εδώ ότι ο Resnick και η Western Pistachio Association (WPA), ο συνεταιρισμός φιστικιών της Δύσης, κατάφεραν να πάρουν χρηματοδότηση 500.000 δολαρίων ως στήριξη για τις προσπάθειές τους να αποκαταστήσουν την εμπιστοσύνη της αγοράς μετά το πρόβλημα της σαλμονέλα. Τα χρήματα λένε θα χρησιμοποιηθούν και για την ανάδειξη των πλεονεκτημάτων των φιστικιών για την υγεία και την διατροφή. Επίσης μαθαίνουμε ότι η WPA ξεκίνησε ένα καινούργιο ιστοχώρο για να πείσει τους καταναλωτές να "γίνουν πράσινοι" για καλύτερη υγεία. Δείτε το, www.TheGreenNut.org, μπορεί να είναι πολύ φρου φρου διαφημιστικό αλλά είναι όμορφο και έχει και συνταγές. Εδώ φαίνεται να παίρνει μορφή και αυτό που είπε ο Couture παραπάνω, ότι δηλαδή θα εντείνουν τις προσπάθειες για να αναπτυχθεί η αγορά του φιστικιού ως συστατικό των τροφίμων.\nΣτις 16 Νοεμβρίου 2009 ο Pollock συζητά εδώ, με τον Kevin Herman, επικεφαλής της Specialty Crop Co., πολυκαλλιεργητική επιχείρηση με βάση την Madera της Καλιφόρνιας, τον Richard Matoian, διεθύνοντα της Western Pistachio Association στο Fresno, τον Chuck Nichols, καλλιεργητή και μεταποιητή από το Kings, το Tulare και το Fresno (από αυτόν διαβάζουμε τις μηνιαίες ενημερώσεις που δημοσιεύουμε) και τον Jim Zion συνεργάτη μάνατζμεντ της Merdian Nut Growers από το Clovis για θέματα που αφορούν την ανάπτυξη της καλλιέργειας της φιστικιάς στην Καλιφόρνια.\nΣτις 19 Νοεμβρίου 2009, βλέπουμε εδώ ότι οι εξαγωγικοί φορείς των προίόντων της Καλιφόρνια χρηματοδοτούνται για να προωθήσουν τις εξαγωγές τους. Συγκεκριμένα το California Pistachio Export Council και η επιχείρηση Cal-Pure Pistachios, Inc. πήραν $950.000. Προσθέστε τώρα και αυτά που πήρε η WPA ($500.000) και το γεγονός ότι στις ΗΠΑ τα ιρανικά κελυφωτά φιστίκια έχουν τελωνειακό δασμό 300% και πείτε μου μετά ότι δεν προστατεύεται η εγχώρια παραγωγή και ότι δεν ντοπάρονται οι εξαγωγές φιστικιών των ΗΠΑ, .... στα πλαίσια του Παγκόσμιου Οργανισμού Εμπορίου φυσικά.\nΣτις 8 Δεκεμβρίου 2009 βλέπουμε εδώ ότι το πρόγραμμα μικρών αγροκτημάτων της αναπτυξιακής συνεργασίας του Πανεπιστημίου της Καλιφόρνια (Cooperative Extension UC-Davis) σταματά λόγω προβλημάτων χρηματοδότησης. Το αναφέρουμε γιατί χάρη σε αυτό το πρόγραμμα, για μικρά αγροκτήματα (Small Farms), ξεκίνησε και η ανάπτυξη της φιστικιάς, στo σταθμό Kearney, της Καλιφόρνια και έγινε μια μεγάλη βιομηχανία. Από το άρθρο όμως μαθαίνουμε ότι πολλά άλλα σημαντικά σήμερα για την περιοχή προϊόντα, ξεκίνησαν με αυτόν τον τρόπο (φράουλες, μικροί καρποί, κ.α). Ο αρθρογράφος επιβραβεύει την προσπάθεια των γεωργικών συμβούλων που εργάστηκαν και εργάζονται εκεί.\nΣτις 23 Δεκεμβρίου 2009, ο Denis Pollock κάνει μια ανασκόπηση της κατάστασης του φιστικιού σε αυτό το άρθρο. Εκτιμά ότι η παραγωγή 2009 και 2010 θα ξεπεράσει αυτή των προηγούμενων δύο ετών αλλά το προϊόν βρίσκει διεξόδους παρά τις συνεχώς αυξανόμενες παραγωγικές εκτάσεις. Επίσης η κατάσταση με την σαλμονέλα δεν φαίνεται να επηρέασε την αγορά που βρίσκεται σε κανονικά επίπεδα. Εξάλλου δεν επιθεβαιώθηκε κάποια ασθένεια από κατανάλωση μολυσμένων φιστικιών.\nΗ συγκομιδή του 2009 harvest αναμενόταν να βρίσκεται μεταξύ 375 and 425 εκατομμύρια pounds. Το 2008 ήτανε OFF χρονιά και πήραμε 288 εκατομμύρια pounds και το 2007 ήταν ON χρονιά με 416 εκατομμύρια pounds. Μια μεγάλη OFF χρονιά αναμένεται για το 2010.\nΗ αγορά δυνάμωσε χάρη στη μικρότερη από την εκτιμώμενη παραγωγή στην Καλιφόρνια, μια παγκόσμια έλλειψη λόγω της ανοιξιάτικης παγωνιάς του 2008 στο Ιράν και την συνεχιζόμενη αδυναμία του δολλαρίου.\nΑναρτήθηκε από Greek Pistachio στις 4:56 μ.μ.\nΕτικέτες Ανταγωνισμός, ΗΠΑ\nMAGO 9 Απριλίου 2010 - 11:44 π.μ.\nHola Mi nombre es miguel, En Mi Tiempo Libre almendros agricultor de soja y Tengo (antoñeta marcona y) naranjos y (Navelina), Cuando me dedico blog puedo "al-pistalmendro, aunque Lo Tengo Algo parado. GRACIAS POR ponerte en Contacto conmigo. Tambien participo en las Naciones Unidas Foro de Frutos Secos Que Tiene El mismo nobre Que El blor .... PISTALMENDRO, ESTA Su Dirección es, En el encontraras información Sobre el pistacho y almendro el, y al Mismo Tiempo podrias exponer Tus Experiencia, te invito un participar ... http://pistalmendro.mundoforo.com/


Προεδρικό Διάταγμα 1992/382\nΤροποποίηση διατάξεων του Π.Δ. 142/1992 «Ίδρυση και λειτουργία Επαγγελματικής Σχολής Υπαλλήλων Δασοπροστασίας» (Α 69).\nΟι περιπτώσεις δ και στ της παρ. 2 του άρθρου 1 του Π.Δ. 142/ 1992 αντικαθίστανται ως εξής: 1 Στη Φουρνά του Νομού Ευρυτανίας.»« 2 Στη Βυτίνα του Νομού Αρκαδίας.\nΑπό τις διατάξεις του παρόντος διατάγματος προκαλείται δαπάνη σε βάρος του προϋπολογισμού των Ταμείων Γεωργίας, Κτηνοτροφίας και Δασών των Νομών Ευρυτανίας και Αρκαδίας ύψους 13.150.000 δρχ. περίπου για το τρέχον οικονομικό έτος και 78.000.000 δρχ. περίπου για καθένα από τα επόμενα οικονομικά έτη, η οποία θα καλυφθεί από επιχορήγηση του Κεντρικού Ταμείου Γεωργίας, Κτηνοτροφίας και Δασών προς τα ανωτέρω Ταμεία. Για την ανωτέρω δαπάνη έχει εγγραφεί πίστωση στον προϋπολογισμό του Κεντρικού Ταμείου Γεωργίου, Κτηνοτροφίας και Δασών ύψους 13.150.000 δρχ. στον ειδικό φορέα 120 και με ΚΑΕ 2274. Στον Υπουργό Γεωργίας αναθέτουμε τη δημοσίευση και εκτέλεση του παρόντος διατάγματος.\nΤις διατάξεις των παρ. 1 και 2 του άρθρου 40 του Ν. 1845/1989 «Ανάπτυξη και αξιοποίηση της αγροτικής έρευνας και τεχνολογίας -Δασοπροστασία και άλλες διατάξεις» (Α 102).\nΤις διατάξεις του άρθρου 27 του Ν. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Ν. 1712/ 1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (Α 154).\nΤην 514/1992 γνωμοδότηση του Συμβουλίου της Επικρατείας, με πρόταση του Υπουργού Γεωργίας,\n1992-12-30 Τροποποίηση διατάξεων του Π.Δ. 142/1992 «Ίδρυση και λειτουργία Επαγγελματικής Σχολής Υπαλλήλων Δασοπροστασίας» (Α 69).


Ποια είναι η αγοραστική συμπεριφορά των «πειρατών»;\nΠρώτη καταχώρηση: Πέμπτη, 18 Οκτωβρίου 2012, 14:13\nΤα αποτελέσματα της πρόσφατης έρευνας Copy Culture Survey φαίνεται πως ανατρέπουν το σκηνικό της συζήτησης για το παράνομο «κατέβασμα», καθώς τα στοιχεία έδειξαν ότι τελικά οι «κακοί πειρατές» είναι και από τους καλύτερους πελάτες των δισκογραφικών εταιρειών, αγοράζοντας 30% περισσότερα τραγούδια από έναν μέσο χρήστη.\nΌπως αναφέρει το American Assembly, η μελέτη πραγματοποιήθηκε στις ΗΠΑ μέσω τηλεφωνικών συνεντεύξεων και είναι από τις πιο λεπτομερείς που έχουν μέχρι στιγμής διεξαχθεί στο πεδίο αυτό.\nΔύο συμπεράσματα φαντάζουν κομβικά. Πρώτον, ότι η αντιγραφή μουσικής από φίλους και οικογένεια είναι πιο διαδεδομένη από τo online παράνομο κατέβασμα και δεύτερον ότι, ακόμα κι όταν οι χρήστες κατεβάζουν ένα τραγούδι, θα φροντίσουν να αγοράσουν κάποιο άλλο.\nΣημειώνεται, πάντως, ότι πρέπει να είμαστε επιφυλακτικοί με την εν λόγω έρευνα, διότι δεν μπορούμε να γνωρίζουμε κατά πόσο οι ερωτηθέντες ήταν ειλικρινείς στις απαντήσεις τους. Επίσης, πρέπει να τονίσουμε ότι μπορεί οι μεγάλοι «πειρατές» να αγοράζουν τα τραγούδια, τα οποία εν συνεχεία διακινούν παράνομα στο Διαδίκτυο, αλλά αυτοί που μετά τα κατεβάζουν είναι σπάνιο να δαπανήσουν χρήματα για την αγορά ενός μουσικού κομματιού.\nΤελευταία ενημέρωση: Πέμπτη, 18 Οκτωβρίου 2012, 16:08


Τζόναθαν Άιζακ: «Γι’ αυτό δεν γονάτισα στον εθνικό ύμνο» (video) - Onsports.gr\nOnsports Team\t01 Αυγούστου 2020, 13:17\nΤζόναθαν Άιζακ: «Γι’ αυτό δεν γονάτισα στον εθνικό ύμνο» (video)\nΟ παίκτης των Μάτζικ εξήγησε τη στάση του να μην φορέσει μπλουζάκι "Black Lives Matter" και να μείνει όρθιος στην ανάκρουση του ύμνου.\nΟ Τζόναθαν Άιζακ έγινε ο πρώτος παίκτης στη «φούσκα» του NBA που δεν γονάτισε κατά την ανάκρουση του εθνικού ύμνου των ΗΠΑ και δεν φόρεσε μπλουζάκι με το μήνυμα "Black Lives Matter" (σ.σ. «οι ζωές των μαύρων έχουν αξία») πάνω από τη φανέλα του. Η απόφασή του να μείνει όρθιος πραγματοποιήθηκε πριν από την έναρξη του νικηφόρου (128-118) αγώνα των Ορλάντο Μάτζικ με τους Μπρούκλιν Νετς, που ήταν το τρίτο παιχνίδι που διεξήχθη μετά την επανεκκίνηση του NBA στη Φλόριντα. Αργότερα, ο προπονητής των Σαν Αντόνιο Σπερς, Γκρεγκ Πόποβιτς, και η εκ των βοηθών του, Μπέκι Χάμον, επίσης στάθηκαν όρθιοι κατά την ανάκρουση του εθνικού ύμνου πριν από την αναμέτρηση με τους Σακραμέντο Κινγκς, ενώ φορούσαν μπλουζάκια με το "Black Lives Matter".\nΟ Άιζακ επέλεξε να μην φορέσει μπλουζάκι με το μήνυμα "Black Lives Matter". Αντίθετα, ο 22χρονος άσος, ο οποίος τον Μάρτιο χειροτονήθηκε ιερέας, φορούσε την άσπρη φανέλα των Ορλάντο Μάτζικ, καθόταν όρθιος με τα χέρια πίσω από την πλάτη του και προσευχόταν σιωπηλά κατά την ανάκρουση του εθνικού ύμνου. Ο Άιζακ, ο οποίος είναι μαύρος, ρωτήθηκε μετά τον αγώνα για το αν πιστεύει ότι οι ζωές των μαύρων έχουν αξία. «Απολύτως» είπε ο παίκτης και συνέχισε λέγοντας ανάμεσα σε άλλα: «Πιστεύω ότι οι ζωές των μαύρων έχουν αξία. Σκέφτηκα πολύ πριν πάρω την απόφασή μου και μέρος της είναι η σκέψη μου ότι το να γονατίζεις ενώ φοράς ένα μπλουζάκι "Black Lives Matter" δεν πάει χέρι-χέρι με το να υποστηρίζεις τις ζωές των μαύρων. Δεν νομίζω ότι το να γονατίσεις ή να φορέσεις ένα μπλουζάκι, για μένα προσωπικά, είναι η απάντηση. Αισθάνομαι ότι οι ζωές των μαύρων υποστηρίζονται από το Ευαγγέλιο. Όλες οι ζωές υποστηρίζονται από το Ευαγγέλιο. Όλοι έχουμε πράγματα που κάνουμε λάθος και κάποιες φορές φτάνουμε σε ένα σημείο που δείχνουμε με το δάχτυλο για το ποιο λάθος είναι χειρότερο. Όλοι αμαρτάνουμε και οι απαντήσεις σε όλα τα προβλήματα του κόσμου, όχι μόνο τον ρατσισμό, είναι το αληθινό Ευαγγέλιο του Ιησού Χριστού».\nΑπό την πλευρά του, ο Πόποβιτς αρνήθηκε να εξηγήσει την απόφασή του να σταθεί όρθιος. Μιλώντας μετά τη νίκη των Σπερς επί των Σακραμέντο Κινγκς με 129-120, ο έμπειρος τεχνικός είπε ανάμεσα σε άλλα: «Προτιμώ να το κρατήσω για τον εαυτό μου. Όλοι πρέπει να πάρουν μια προσωπική απόφαση. Όλοι έχουν την ελευθερία να αντιδρούν με όποιον τρόπο θέλουν. Για οποιουσδήποτε λόγους έχω αντιδράσει με τον τρόπο που ήθελα».\n11 λεπτά πριν Σπριντάρει η Ιντερ\n24 λεπτά πριν Σοκάρει η αποκάλυψη της Πρεζεράκου: «Θα μπορούσα να είχα γίνει κιμάς»\n28 λεπτά πριν Champions League: Live Chat η κλήρωση του ΠΑΟΚ στα προκριματικά


arneafairplay.blogspot.gr: Συντριβή του "συστήματος ΕΠΟ": 149-32 η ψηφοφορία, 43-11 οι ΕΠΣ!\nΣυντριβή του "συστήματος ΕΠΟ": 149-32 η ψηφοφορία, 43-11 οι ΕΠΣ!\nΔεν έχει προηγούμενο το αποτέλεσμα της καταστατικής Γενικής Συνέλευσης της ΕΠΟ, το οποίο αφήνει απόλυτα ικανοποιημένους FIFA/UEFA και υφυπουργείο Αθλητισμού και ανοίγει οριστικά το δρόμο για τις εκλογές στην ομοσπονδία το τελευταίο δεκαήμερο του Ιουλίου.\nΤο νέο Καταστατικό υπερψηφίστηκε, κάτι που ήταν προαπαιτούμενο για τις διεθνείς συνομοσπονδίες, ενώ προηγουμένως αποσύρθηκε η διάταξη περί κωλυμάτων που αποτελούσε «αγκάθι».\nΗ ήττα του παλαιού καθεστώτος που πολύ θα επιθυμούσε την μη διεξαγωγή των εκλογών, ήταν συντριπτική και ξεπέρασε κάθε προσδοκία!\nΥπέρ των διατάξεων του νέου Καταστατικού ψήφισαν: ΟΛΕΣ οι παρούσες ΠΑΕ της Super League, οι 3 εκπρόσωποι της Football League, αλλά και... 42 Ενώσεις Ποδοσφαιρικών Σωματείων, μεταξύ των οποίων και οι... εκπλήξεις των Τρικάλων και των Χανίων! Σε ψήφους, αυτό μεταφράζεται σε 149 «ναι»!\n«Όχι» στο νέο Καταστατικό ψήφισαν μόλις 11 Ενώσεις, εκ των οποίων η Μεσσηνία ήταν διασπασμένη (2-1 υπέρ του «όχι»). Οι υπόλοιπες ήταν οι ΕΠΣ Δυτικής Αττικής, Ευβοίας, Ηλείας, Ηρακλείου, Καρδίτσας, Κέρκυρας, Κεφαλονιάς-Ιθάκης, Λακωνίας, Λασιθίου και Πειραιά.\nΑκολουθούν ο διοικητικός και ο οικονομικός απολογισμός της Προσωρινής Διοίκησης που επίσης αναμένεται να υπερψηφιστούν άνετα.\nΝα σημειωθεί πως στις τάξεις της παράταξης του Βαγγέλη Γραμμένου επικρατεί πολύ μεγάλη ικανοποίηση για το συντριπτικό αποτέλεσμα και για το ότι κατέστη πλέον σαφές πως το ποτάμι δεν γυρίζει πίσω!\nΑναρτήθηκε από blogger στις 6:43 μ.μ.\nΣυντριβή του "συστήματος ΕΠΟ": 149-32 η ψηφοφορία,...\n"Διαιτητής έβγαλε περίστροφο και χειροπέδες για να...\n"Στις φλόγες αυτοκίνητο στο ύψος της Ν. Καλλικράτε...


Με ζημιές μια στις τρεις επιχειρήσεις στη Β. Ελλάδα - Taxalia Blog - Θεσσαλονίκη\nΤα στοιχεία από την έρευνα του ΣΒΒΕ δεν επιδέχονται καμία αμφισβήτηση και, το κυριότερο, επιβεβαιώνουν αυτό που βλέπουν δέκα εκατομμύρια Έλληνες, εκτός από την κυβέρνηση του ΠΑΣΟΚ. Ότι η χώρα, δηλαδή, πηγαίνει από το κακό στο χειρότερο και βυθίζεται όλο και περισσότερο στην ύφεση. Τρανό παράδειγμα αποτελεί ο κύκλος εργασιών της μεταποίησης στη Βόρεια Ελλάδα ο οποίος κυμάνθηκε στα χαμηλότερα επίπεδα της τελευταίας...\nΓια να το πούμε πιο απλά: Μια στις τρεις επιχειρήσεις της Β. Ελλάδας ήταν ζημιογόνα.\nΣκεφτείτε ότι το περιθώριο καθαρού κέρδους της Βορειοελλαδικής βιομηχανίας διαμορφώνετα οριακά λίγο πάνω από το μηδέν (0,5% για την ακρίβεια), ενώ μια στις δέκα επιχειρήσεις κατέγραψε ζημίες μεγαλύτερες από 2 εκατ. ευρώ.\nΗ κατηφόρα όμως δεν σταματά εκεί αφού το 2010 παρατηρήθηκε πτώση τζίρου σε 17 από τους 18 κλάδους των επιχειρήσεων μεταποίησης. Ο μοναδικός με αύξηση τζίρου ήταν αυτός των ηλεκτρικών μηχανών και συσκευών.\nwebteam-www.efsimopoulos.gr Τετ Αυγ 31, 01:03:00 μ.μ. 2011\nΕίναι πασιφανές ότι η αναποτελεσματικότητα των μέτρων που ακολούθησαν το Μνημόνιο έχει δράσει ανασταλτικά σε κάθε αναπτυξιακή πρωτοβουλία. Άποψη μας είναι ότι η ελληνική οικονομία χρειάζεται σήμερα ένα αναπτυξιακό σοκ. Για να έρθει αυτό το σοκ όμως, απαιτείται αλλαγή του μίγματος πολιτικής. Αυτήν την αλλαγή, ωστόσο, δεν την βλέπουμε. Αντίθετα ακούμε ευχολόγια και δηλώσεις κυβερνητικών παραγόντων ότι κάθε μήνα «ρίχνονται» στην αγορά δισεκατομμύρια ευρώ μέσω του ΕΣΠΑ, του αναπτυξιακού νόμου και του ΕΤΕΑΜ.\nΠρόκειται για μια εικονική πραγματικότητα. Η αγορά στενάζει, τα «λουκέτα» στις επιχειρήσεις διαδέχονται το ένα το άλλο. Η κυβέρνηση δείχνει εγκλωβισμένη στην πολιτική που ακολουθεί και αδυνατεί να κάνει ένα βήμα παραπέρα προκειμένου να δημιουργήσει διαφορετικές συνθήκες.


Η «μαύρη τρύπα» και η Ασημίνα Αρβανιτάκη\nΑπό αριστερά ο κ. Neil Turok, ο κ. Ανδρέας Δρακόπουλος, η Δρ Ασημίνα Αρβανιτάκη και ο κ. Μιχάλης Λαζαρίδης. Φωτογραφία: Perimeter Institute.\nΤον Ιούνιο του 2016, συμμετείχα σε μια ομάδα του ΙΣΝ, που επισκέφτηκε το Perimeter Institute for Theoretical Physics, τον μεγαλύτερο ερευνητικό κόμβο του πλανήτη στον τομέα της Θεωρητικής Φυσικής, στην περιοχή του Γουότερλου (Waterloo), έξω από το Τορόντο.\nΣε μια ωραία τελετή η Ασημίνα Αρβανιτάκη ανακηρύχθηκε ως η πρώτη κάτοχος της Εδρας Stavros Niarchos Foundation Aristarchus Chair στη Θεωρητική Φυσική.\nΗ Εδρα έλαβε το όνομά της από τον Αρίσταρχο, τον αρχαίο Ελληνα μαθηματικό και αστρονόμο, ο οποίος πρότεινε το πρώτο μοντέλο που είχε τον ήλιο στο κέντρο του ηλιακού συστήματος. Η Εδρα θεσμοθετήθηκε με δωρεά ύψους 8 εκατομμυρίων δολαρίων από το ΙΣΝ.\nΘυμάμαι ότι το Perimeter Institute και ιδιαίτερα η ομογενής επιστήμονας με εντυπωσίασαν τόσο που αναφέρθηκα σ’ αυτήν με ιδιαίτερα επαινετικά λόγια. Τώρα βλέπω ότι μάλλον την …αδίκησα.\nΝα γιατί: Την Τετάρτη σημειώθηκε ένα εξαιρετικά σημαντικό επιστημονικό επίτευγμα, η ανακάλυψη και η φωτογράφιση μιας «μαύρης τρύπας» στο Διάστημα (δες «Ε.K.») από το διεθνές Τηλεσκόπιο Ορίζοντα Γεγονότων (Event Horizon Telescope-ΕΗΤ).\nΜέλος της ομάδας ήταν ο Αβερι Μπρόντερικ (Avery Broderick) του Perimeter Institute for Theoretical Physics.\nΤο ίδρυμα αυτό οργάνωσε μια συζήτηση για το μεγάλο αυτό επιστημονικό επίτευγμα με ένα πάνελ από ειδικούς που συμπεριλάμβανε και την Ασημίνα Αρβανιτάκη.\nΔεν έχω αμφιβολία ότι η Αρβανιτάκη θα πάει ακόμα πολύ πιο ψηλά…\n237 queries in 0.247 seconds.


Marathonas Μαραθώνας Hotels Apartments Greece Tourism Travel Holidays – Tourismos.gr\nMARATHONAS ATTIKI GREECE\nΜαραθώνας Αττική Ελλάδα\nΠαρά την γρήγορη αλλαγή των χαρακτηριστικών των γειτονικών του δήμων, ο Μαραθώνας διατηρεί ακόμα σε μεγάλο βαθμό την αρχική του μορφή. Λίγο πιο έξω από την πόλη εκτείνονται απέραντες αγροτικές εκτάσεις ενώ οι Ολυμπιακοί Αγώνες άφησαν στην ανατολική πλευρά του δήμου ως παρακαταθήκη το κωπηλατοδρόμιο του Σχοινιά.\nΜαραθώνας / Πληροφορίες\nΟ Μαραθώνας είναι κωμόπολη της βορειοανατολικής Αττικής και έδρα του ομώνυμου δήμου.\nΜαραθώνας / Ιστορία\nΕίναι από τους πιο ιστορικούς δήμους της Ελλάδας. Γνωστός από την ομώνυμη μάχη τον Σεπτέμβριο του 490 μεταξύ Αθηναίων (Πλαταιών) και Περσών. Πήρε την ονομασία της από τον τοπικό ήρωα Μάραθο. Αργότερα ιδρύθηκαν στην περιοχή και οι πόλεις Προβάλινθος, Οινόη και Τρικόρυθος οι οποίες μαζί με το Μαραθώνα αποτέλεσαν την Τετράπολη της Αττικής.\nΜαραθώνας / Αξιοθέατα\nΗ πρόσβαση στο κέντρο της πόλης είναι εφικτή από τις περιφερειακές μαραθώνιες λεωφόρους που εκτείνονται περιμετρικά του Πεντελικού όρους. Η μία ξεκινάει από το Μαραθώνα προς τα βορειοδυτικά, περνάει από τη λίμνη Μαραθώνος, διέρχεται από τον Αγιο Στέφανο και την Ανοιξη και καταλήγει στη Θησέως στο ύψος της Εκάλης. Εισέρχεται στο λεκανοπέδιο Αθηνών από τα βόρεια προάστια και καταλήγει στην Κηφισίας. Η δεύτερη διαδρομή ξεκινάει νοτιοανατολικά του δήμου μέσα από την ομώνυμη λεωφόρο Μαραθώνος, περνάει από τα Μεσόγεια και εισέρχεται στο λεκανοπέδιο από τα ανατολικά στο Γέρακα, για να καταλήξει στη λεωφόρο Μεσογείων στην Αγία Παρασκευή.\nΥπάρχουν οι οικισμοί Κλο και Μαραθώνας και οι οικισμοί των Δικαστών Εισαγγελέων κοντά στο Σχoινιά αλλα και ο οικισμός Δικαστικών Υπαλλήλων.


Έργα της ΠΕΜΣ στην Αλόννησο - PagasitikosNews\nΒρίσκεστε εδώ: ΚΕΝΤΡΙΚΗ / Β. ΣΠΟΡΑΔΕΣ / Έργα της ΠΕΜΣ στην Αλόννησο\nΗ αντιπεριφερειάρχης Μαγνησίας και Σποράδων Δωροθέα Κολυνδρίνη πραγματοποίησε αυτοψία στα έργα που υλοποιούνται στην Αλόννησο από την Περιφέρεια Θεσσαλίας, συνοδευόμενη από τον δήμαρχο Αλοννήσου κ. Βαφίνη, όπως στο κλειστό γυμναστήριο, στο δρόμο προς Γέρακα και στο Πατητήρι.\nΣε δηλώσεις της η αντιπεριφερειάρχης Μαγνησίας και Σποράδων κ. Κολυνδρίνη ανέφερε: «Επισκέφθηκα την Αλόννησο για να δω από κοντά την πορεία των έργων της Περιφέρειας Θεσσαλίας. Μαζί με τον δήμαρχο του νησιού κ. Βαφίνη αυτές τις μέρες έχουμε στενή συνεργασία και περιοδεύουμε στα έργα για να δούμε από κοντά την πορεία των εργασιών. Καθημερινά είμαστε δίπλα στους πολίτες, καταγράφουμε τα προβλήματα των τοπικών κοινωνιών και σε απόλυτη συνεργασία με τον περιφερειάρχη Κώστα Αγοραστό, τους Δήμους και τις Τεχνικές μας Υπηρεσίες αποκαθιστούμε τις ζημιές, υλοποιώντας παράλληλα νέα έργα».


Ενοικίαση αυτοκινήτου σε Σιουδάδ Βικτόρια - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Σιουδάδ Βικτόρια\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Σιουδάδ Βικτόρια ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Σιουδάδ Βικτόρια μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Σιουδάδ Βικτόρια. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Σιουδάδ Βικτόρια, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Σιουδάδ Βικτόρια, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Σιουδάδ Βικτόρια σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Σιουδάδ Βικτόρια δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.


Τα προβλήματα μιας πλούσιας χώρας | Διεθνής Οικονομία | Η ΚΑΘΗΜΕΡΙΝΗ\nΔΙΕΘΝΗΣ ΟΙΚΟΝΟΜΙΑ 16.01.2020\nΟ κόσμος σπανίως συμπονά τους πλουσίους για τα προβλήματά τους. Αυτή την κατάσταση αντιμετωπίζει αυτή τη στιγμή η Γερμανία, της οποίας οι πολιτικοί έχουν διχαστεί σχετικά με τη διαχείριση του τεράστιου δημοσιονομικού πλεονάσματος, ακόμη και σε μια περίοδο υποχώρησης της ανάπτυξης. Ωστόσο, οι επιλογές της κυβέρνησης συνασπισμού της καγκελαρίου Αγκελα Μέρκελ θα επηρεάσουν την ανάπτυξη των χωρών πέρα από τα όρια της ίδιας της Γερμανίας.\nΤο γερμανικό ΑΕΠ ενισχύθηκε κατά μόλις 0,6% πέρυσι, σύμφωνα με τα επίσημα στοιχεία που δημοσιοποιήθηκαν χθες. Επρόκειτο για τον χαμηλότερο ρυθμό ανάπτυξης από το 2013 και για λιγότερο από το μισό του 2018. Αυτό δεν θα έπρεπε να αποτελεί πρόβλημα, δεδομένου ότι το δημοσιονομικό πλεόνασμα του 2019 ήταν 1,5%. Ενας τόσο μεγάλος χώρος για δημοσιονομική επέκταση θα ήταν αποκύημα της φαντασίας για τις περισσότερες χώρες της Ευρωζώνης. Ωστόσο οι πλούσιοι αντιμετωπίζουν τα δικά τους προβλήματα.\nΤο πρώτο εμπόδιο στην προσπάθεια αναθέρμανσης της γερμανικής οικονομίας είναι πολιτικό. Οι Συντηρητικοί της Μέρκελ επιθυμούν περικοπές στη φορολογία των επιχειρήσεων. Από την άλλη πλευρά, ο υπουργός Οικονομικών Ολαφ Σολτς, ο οποίος είναι μέλος των κεντροαριστερών Σοσιαλδημοκρατών, τάσσεται υπέρ της αύξησης των κρατικών επενδύσεων. Τελικά, ενδέχεται να μην επιδιωχθεί καμία πολιτική σε τέτοιο βαθμό, ώστε να ενισχύσει επαρκώς την οικονομία. Επίσης, υπάρχουν μειονεκτήματα και στις δύο εναλλακτικές. Ισως η περικοπή της φορολογίας των επιχειρήσεων να μην είναι απολύτως αναγκαία στη Γερμανία. Παρότι ο φορολογικός συντελεστής είναι σε υψηλά επίπεδα σε σχέση με τις υπόλοιπες χώρες της Ευρωπαϊκής Ενωσης, σε καμία περίπτωση δεν είναι ο υψηλότερος, σύμφωνα με στοιχεία της Κομισιόν. Επίσης, αυτές οι περικοπές ενδέχεται να βοηθήσουν αυτούς που το χρειάζονται λιγότερο. Η ιδιοκτησία των επιχειρήσεων συγκεντρώνεται στις πλουσιότερες οικογένειες: το πλουσιότερο 10% κατέχει το 60% του συνολικού πλούτου στην οικονομία. Πρόκειται για τη μεγαλύτερη συγκέντρωση πλούτου στην Ευρωζώνη, σύμφωνα με στοιχεία του Διεθνούς Νομισματικού Ταμείου. Αυτό οφείλεται εν μέρει στην κυριαρχία των μεσαίων επιχειρήσεων, τις οποίες κατέχουν ή ελέγχουν γερμανικές οικογένειες.\nΗ πιο ελκυστική εναλλακτική είναι η αύξηση των δημόσιων επενδύσεων. Η κυβέρνηση έχει ήδη δεσμευθεί για τη δημιουργία ενός εθνικού δικτύου οπτικών ινών μέχρι το 2025, ενώ έχει προγραμματιστεί η κατασκευή σιδηροδρομικού δικτύου ταχείας κυκλοφορίας, το οποίο θα συνδέει τις γερμανικές πόλεις. Ωστόσο η γραφειοκρατία, οι δυσκολίες αδειοδότησης και η έλλειψη εξειδικευμένου προσωπικού καθυστερούν τις διαδικασίες. Οπως δήλωσε τη Δευτέρα το υπουργείο Οικονομικών, η καθυστέρηση στη διοχέτευση κεφαλαίων, τα οποία δρομολογούνται για έργα υποδομών, οδήγησε εν μέρει στη διαμόρφωση του μεγαλύτερου δημοσιονομικού πλεονάσματος για τα δεδομένα της Ευρωπαϊκής Ενωσης από την επανένωση της Γερμανίας το 1990.


Ουζουνίδης: «Ήταν καλό παιχνίδι, είδαμε τα λάθη μας. Μας διαβεβαίωσε η Ρόμα για Πόνσε» - AEKPASSION\nΑρχική / ΣΥΝΕΝΤΕΥΞΕΙΣ / Ουζουνίδης: «Ήταν καλό παιχνίδι, είδαμε τα λάθη μας. Μας διαβεβαίωσε η Ρόμα για Πόνσε»\nΟυζουνίδης: «Ήταν καλό παιχνίδι, είδαμε τα λάθη μας. Μας διαβεβαίωσε η Ρόμα για Πόνσε»\nΣτράτος Γυμνάγος 7 Ιουλίου 2018\tΣΥΝΕΝΤΕΥΞΕΙΣ, ΣΥΝΕΝΤΕΥΞΕΙΣ | ΠΟΔΟΣΦΑΙΡΟ Αφήστε ένα σχόλιο\nΤσιρίλο «Είναι ντέρμπι, πρέπει να τα ξεχάσεις όλα»\nΣτο αποψινό φιλικό με την πολωνική Μίεντζ Λέγκνιτσα, αλλά και στο θέμα των μεταγραφών, αναφέρθηκε ο Μαρίνος Ουζουνίδης μετά τη λήξη του αγώνα.\nΑναλυτικά όσα δήλωσε στην κάμερα της NOVA ο κόουτς του «Δικεφάλου»:\n«Έχουμε κάνει πολύ λίγες προπονήσεις τακτικής, δεν μπορώ σ’ αυτό το σημείο να έχω απαιτήσεις από τα παιδιά. Ξέρω ότι ατομικά έχουν ικανότητες, πρέπει να δουλέψουμε στο ομαδικό κομμάτι και στην ενέργεια που, λογικό είναι, αυτή την στιγμή μας λείπει.\nΔεν έχουμε στην παρούσα φάση τα φρέσκα πόδια να διασπάσουμε σύνθετες άμυνες. Ήταν καλό παιχνίδι, γιατί μας άφησε να δούμε τα λάθη μας. Έχουμε κάνει μόλις 1 προπόνηση επιθετικής τακτικής. Είμαι ευχαριστημένος από την προσπάθεια των παιδιών, είμαι σίγουρος ότι θα βελτιωθούμε τις επόμενες μέρες.\nΣτο δεύτερο ημίχρονο ήταν εμφανές πως είχαμε καλύτερο ρυθμό. Μοίρασα τις ενδεκάδες γιατί ήθελα τα παιδιά να παίξουν από 45 λεπτά. Βγήκε έτσι το παιχνίδι στο δεύτερο μέρος, χάναμε κιόλας και τα παιδιά έδωσαν το κάτι παραπάνω».\nΕρωτηθείς για τα μεταγραφικά της Ένωσης και το ότι εξτρέμ και χαφ δεν έχουν έρθει, είπε: «Το καλύτερο θα ήταν να βρούμε αυτούς που θέλαμε να έχουμε βρει και να ήταν ήδη εδώ. Αν, όμως, δεν βρω τον παίκτη που θέλω, δεν πρόκειται να προχωρήσουμε για να έχουμε απλά 1-2 παίκτες παραπάνω.\nΘέλω οι επιλογές που θα κάνουμε να είναι ποδοσφαιριστές που θα ταιριάζουν στην ομάδα και στο στυλ που προσπαθώ να περάσω στην ομάδα.Θα ήθελα να τους έχω εδώ στην προετοιμασία, αλλά ξέρουμε όλοι μας ότι είναι δύσκολη μεταγραφική περίοδος αυτή. Έχουν γίνει συζητήσεις για έναν κεντρικό παίκτη και θέλω έναν ακραίο οπωσδήποτε.\nΌσο για τον σέντερ φορ, μιλάω προφανώς για τον Πόνσε. Όμως πρέπει να κοιτάω κι άλλες περιπτώσεις. Έχουμε τη διαβεβαίωση του της Ρόμα πως θα τελειώσει το θέμα του δανεισμού του, έχει καθυστερήσει αρκετά. Περιμένω να έρθει ο παίκτης και να ενσωματωθεί. Δεν έχουμε πολύ καιρό ακόμα, δουλεύουμε με τα παιδιά που είναι εδώ, είναι πολύ νωρίς για να έχουμε απαιτήσεις. Δείχνουν ότι προσπαθούν και είναι πολύ συγκεντρωμένοι όλοι τους.»\nΕτικέτεςδηλώσεις Μαρίνος Ουζουνίδης\nΠροηγούμενο Έχασε με 1-0 απο την Μιέτζ, κέρδισε Αστριντ, Μοράν, Αλμπάνη!\nΕπόμενο Αλμπάνης: «Να κάνουμε αυτό που θέλει ο προπονητής, περισσότερες οι απαιτήσεις στην ΑΕΚ»\nΜετά το τέλος της αναμέτρησης με τους Ολλανδούς, μίλησαν στην κάμερα του COSMOTE SPORT ο …


Γιώργης Δήμου - Βικιπαίδεια\nΑμπέτειος Σχολή και Ανωτάτη Σχολή Καλών Τεχνών\nΟ Γιώργης Δήμου (Κάιρο, 1911- Αθήνα, 2006) ήταν Έλληνας χαράκτης.\nΓεννήθηκε το 1911 στο Κάιρο από φτωχή οικογένεια Αιγυπτιωτών με καταγωγή από τη Θράκη. Η πρώτη του επαφή με τη χαρακτική ήταν στο εργαστήριο του πατέρα του που ήταν μαρμαράς. Φοίτησε στη Αμπέτειο Σχολή όπου γνώρισε τον Στρατή Τσίρκα με τον οποίο συνδέθηκε με μακροχρόνια φιλία. Το 1925 ήρθε σε πρώτη επαφή με τον κομμουνισμό μέσω του Κύπριου καλλιτέχνη Νίκου Νικολαΐδη. Το 1928 εξέθεσε για πρώτη φορά τα έργα του στην Διεθνή Έκθεση του Καΐρου. Το 1930 φοίτησε με υποτροφία του ομογενή μεγαλοεπιχειρηματία Δημήτρη Σπετσερόπουλου,  στην Ανωτάτη Σχολή Καλών Τεχνών υπό τις οδηγίες του Κωνσταντίνου Παρθένη και έπειτα στο εργαστήριο του Γιάννη Κεφαλληνού, συνεργαζόμενος ταυτόχρονα με τα περιοδικά: Πρωτοπόροι, Νέοι Πρωτοπόροι, Πρωτοπορία του Φώτο Γιοφύλλη,Νέα Εστία. Το 1934, έτος αποφοίτησης, επιστρέφει στην Αίγυπτο και συμμετέχει στην κομμουνιστική κίνηση της ομογένειας. Συγκεκριμένα συμμετέχει στη διεθνή Ειρηνσιτική Ένωση και αρθρογραφεί στο αλεξανδρινό περιοδικό Παναιγύπτια. Το 1938 παντρεύτηκε την Μαρία Κουκουδάμη, μέλος του ΚΚΕ, στην Αθήνα. Το 1939 γνώρισε διώξεις από τη Δικτατορία της 4ης Αυγούστου; η σύσζυγός του κρατείται στις φυλακές Αβέρωφ και ο ίδιος στην Ασφάλεια. Όταν ο Θεολόγος Νικολούδης επισκέπτεται την Αίγυπτο γνωστός του Δήμου μεσολαβεί και αποφυλακίζεται,ενώ η σύζυγός του μετά από εντολή της κομματικής καθοδήγησης έκανε δήλωση και απελευθερώθηκε. Μαζί επιστρέφουν στην Αίγυπτο.\nΣτη διάρκεια της Κατοχής συμμετείχε ενεργά στο ΕΑΜ. Χαράσσει ένσημα, τη σφραγίδα της ΠΕΕΑ και αναλαμβάνει την επιμέλεια σειράς εντύπων. Στον Εμφύλιο, επιστρέφει για λίγο στην Αίγυπτο και μέσω Ιταλίας και Γιουγκοσλαβίας εντάσσεται στις τάξεις του Δημοκρατικού Στρατού. Το 1948 κατέφυγε στην Ουγγαρία και έπειτα στη Ρουμανία όπου έζησε μέχρι το 1965, σχεδιάζοντας Έλληνες πρόσφυγες και Ρουμάνους εργάτες, μέχρι που επέστρεψε στην Ελλάδα με ενέργειες του Χρήστου Καπράλου. Τα επόμενα χρόνια εργάστηκε για ένα διάστημα ως συντηρητής τοιχογραφιών βυζαντινών ναών στο Μουσείο Βυζαντινής Τέχνης. Αν και δεν έλαβε οργάνωσε ποτέ κάποια έκθεση με τις δημιουργίες του, το έργο του έλαβε σημαντικής αναγνώρισης και το 2005 το ΜΙΕΤ οργάνωσε αναδρομική έκθεση με τα έργα του. Πέθανε στην Αθήνα το 2006.\n↑ 1,0 1,1 «Σελιδοδεικτες». Καθημερινή. 13 Αυγούστου 2005. Ανακτήθηκε στις 5 Αυγούστου 2015.\n↑ Άννα Ματθαίου,Πόπη Πολέμη, «Ο ζωγράφος-χαρακτης Γιώργης Δήμου», Αρχειοτάξιο,τχ.4(Μάιος 2002), σελ.62\n↑ Άννα Ματθαίου,Πόπη Πολέμη, «Ο ζωγράφος-χαρακτης Γιώργης Δήμου», Αρχειοτάξιο,τχ.4(Μάιος 2002), σελ.63\n↑ 7,0 7,1 «Ζωγράφος των λαϊκών αγώνων». Ριζοσπάστης. 6 Αυγούστου 2006. Ανακτήθηκε στις 5 Αυγούστου 2015. Άννα Ματθαίου,Πόπη Πολέμη, «Ο ζωγράφος-χαρακτης Γιώργης Δήμου», Αρχειοτάξιο,τχ.4(Μάιος 2002), σελ.63\nΆννα Ματθαίου,Πόπη Πολέμη, «Ο ζωγράφος-χαρακτης Γιώργης Δήμου», Αρχειοτάξιο,τχ.4(Μάιος 2002), σελ.62-67\nΓιώργης Δήμου στον Πανδέκτη, του Εθνικού Ιδρύματος Ερευνών\nΑνακτήθηκε από "https://el.wikipedia.org/w/index.php?title=Γιώργης_Δήμου&oldid=7669325"\nΤελευταία τροποποίηση 23:17, 12 Αυγούστου 2019.


Η Βασιλική Τσούνη συνομιλεί με τη Βούλα Παπατσιφλικιώτη | τοβιβλίο.net\nΗ Βασιλική Τσούνη συνομιλεί με τη Βούλα Παπατσιφλικιώτη\nΤο δεύτερο έργο της μας ταξιδεύει στον χρόνο, την ιστορία και τα γεγονότα του παρελθόντος!Ποια ήταν η πρώτη σας επαφή με τη γραφή;Η συγγραφή ήρθε σε μικρή ηλικία γράφοντας ποιήματα και παραμύθια. Σαν τώρα θυμάμαι το πρώτο παραμύθι που κατάφερα να ολοκληρώσω και τη χαρά που αισθανόμουν διαβάζοντας τις γραμμές του.Τι σημαίνει «γράφω» για σας;Γράφοντας […]\nΒασιλική Τσούνη | Βούλα Παπατσιφλικιώτη\nΤο δεύτερο έργο της μας ταξιδεύει στον χρόνο, την ιστορία και τα γεγονότα του παρελθόντος!\nΗ συγγραφή ήρθε σε μικρή ηλικία γράφοντας ποιήματα και παραμύθια. Σαν τώρα θυμάμαι το πρώτο παραμύθι που κατάφερα να ολοκληρώσω και τη χαρά που αισθανόμουν διαβάζοντας τις γραμμές του.\nΓράφοντας επέρχεται η κάθαρση. Ανακουφίζεται η ψυχή μου, η σκέψη μου και αισθάνομαι ένας διαφορετικός άνθρωπος. Υψώνω έναν τοίχο μπροστά μου και κατοικώ σε έναν άλλον κόσμο. Εκεί απομονώνομαι και ζω τόσο έντονα.\nΥπήρξε κάποιο πρόσωπο στη ζωή σας το οποίο έπαιξε καθοριστικό ρόλο στην ενασχόλησή σας με τον κόσμο της λογοτεχνίας;\nΌχι, δεν υπήρξε κάποιο τέτοιο πρόσωπο να με μυήσει στον χώρο της λογοτεχνίας. Απλά η αγάπη μου για το διάβασμα και τα βιβλία με ώθησαν σε εκείνη.\n«Οι Νύμφες της Εροιβιάς» βασίζονται σε αληθινά γεγονότα και παίρνει μέρος στον τόπο καταγωγής μου. Τρεις εποχές, τρεις έρωτες, τρεις γυναίκες ανοίγουν το σεντούκι με τα μυστικά και ένας τραγικός και τόσο δυνατός χείμαρρος μας παρασέρνει στα σταυροδρόμια των ψυχών τους. Μια ιστορία που ξεκινά το 1943 στην παλιά Πόλη και στο Εβραϊκό γκέτο, συνεχίζει στην πανέμορφη Μυροδάφνη το 1960 και τελειώνει στα Ιωάννινα το 2014. Ένα μυθιστόρημα με κυρίαρχο φόντο την λίμνη Παμβώτιδα και το Κάστρο.\nΟ θάνατος ενός αγαπημένου μου ανθρώπου που είναι βέβαια και ένας από τους ήρωες του βιβλίου μου. Με βάση αυτό και έπειτα από πολλές συζητήσεις και εκμυστηρεύσεις οικείων προσώπων, δημιουργηθήκαν οι Νύμφες της Εροιβιάς.\nΝαι, έχω συγκινηθεί με αρκετά και υπέροχα βιβλία. Με την «εξομολόγηση» του Σπύρου Πετρουλάκη. Με τα «ανεμοδαρμένα ύψη» της Έμιλυ Μπροντέ, με «του αηδονιού το δάκρυ» του Γιώργου Τζιτζικάκη, «Το γράμμα μιας άγνωστης» του Στέφαν Τσβάιχ, το «άλικο γράμμα» του Ναθάνιελ Χόθορν, το «Γιάντες της Μαρίας» του Π. Ψαθά… Είναι τελικά τόσα πολλά… Θα μπορούσα να μιλάω για ώρες.\n«Όπου θέλεις να πας, όπου κι αν πρόκειται να πας, πήγαινε με όλη σου την καρδιά».\nΜονάχα για λόγους υγείας και αν κάποια στιγμή αποκτήσω ένα παιδί αλλά πιστεύω πως δεν θα είναι για μεγάλο χρονικό διάστημα.\nΚυκλοφορεί από τις εκδόσεις Μάτι\nΈνα έργο ταξίδι στην ιστορία και το παρελθόν αυτού του τόπου. Γεγονότα που ανατρέπουν ζωές και συναισθήματα που σημαδεύουν ανθρώπους. Μια ιστορία που αν δεν είχε καταγραφεί από την αξιόλογη κυρία Τσούνη θα χάνονταν για πάντα στα νερά της λίμνης!\nΗ Βασιλική Τσούνη κατάγεται από τα Ιωάννινα. Σπούδασε Γεωπονία στη Λάρισα και στη συνέχεια εγκαταστάθηκε στην πόλη καταγωγής της, όπου διαμένει μέχρι και σήμερα με την οικογένειά της. Εργάζεται στον ιδιωτικό τομέα, περιτριγυρισμένη εδώ και χρόνια από βιβλία. Λατρεύει τη μουσική, τα ζώα και τη λογοτεχνία. Τις πρώτες της συγγραφικές απόπειρες της “τόλμησε” σε μικρή ηλικία, γράφοντας παραμύθια και ποιήματα.


Γιώργος Μητσικώστας: «Πήρα διαζύγιο για να ξαναφτιάξω τη ζωή μου» - AllYou.gr\nΓιώργος Μητσικώστας: «Πήρα διαζύγιο για να ξαναφτιάξω τη ζωή μου»\nΠαραδέχτηκε ότι έχει πέσει στα πατώματα για γυναίκα\nΤην καρδιά του στο περιοδικό YOU άνοιξε ο Γιώργος Μητσικώστας, ο οποίος μίλησε, μεταξύ άλλων, για τον έρωτά, τις γυναίκες, για το διαζύγιο του, το οποίο το πήρε, όπως εξομολογήθηκε για να ξαναφτιάξει τη ζωή του.\nΕχει συμβεί να σέρνεσαι στα πατώματα είτε από μεθύσι είτε από γυναίκα;\nΓυναίκα σε είχε ρίξει κάτω;\nΝαι. Και γυναίκα και δουλειά. Η γυναίκα ήταν το πιο δυνατό.\nΟ έρωτας είναι δημιουργία. Υπάρχει ο σωματικός και ο σαρκικός έρωτας. Στον σωματικό μπορείς να ερωτευτείς με το μυαλό, το πνεύμα, το συναίσθημα, την καρδιά και την αύρα.\nΝαι αλλά θέλεις και κάποιον δίπλα σου…\nΈχουμε χάσει πλέον την αγάπη, την αληθινή αγκαλιά και τον αληθινό έρωτα. Το ζητούμενο είναι να μπορείς να ερωτεύεσαι. Ξέρεις, ο έρωτας για μένα δεν αφορά μόνο σε δύο άτομα αλλά στην καθημερινότητά σου. Να είσαι ερωτευμένος με το ταίρι σου, τον σύντροφό σου, τον διπλανό σου. Αυτό που λέγαμε παλιά “πλατωνικός έρωτας” είναι αυτό που σου είπα. Το σώμα είναι ο ναός της ψυχής! Τι πιο ωραίο και πιο ανώτερο να ερωτεύεσαι σωματικά και όχι σαρκικά.\nΕίσαι και στην προσωπική σου ζωή τόσο διορατικός; Φανταζόσουν ποτέ ότι θα πάρεις διαζύγιο μετά από τόσα χρόνια;\nΌταν χωρίζει κάποιος, χωρίζει γιατί δεν υπάρχει η γαλήνη και η ηρεμία. Κάποιος γέροντας θυμόσοφος μού είχε πει κάποια στιγμή: “Η Ελληνίδα έχει τρεις χαρακτήρες, άλλον όταν είναι ελεύθερη, άλλον όταν παντρεύεται κι άλλον όταν γίνεται μάνα. Αν ένας άντρας μπορεί να ανεχθεί το χαρακτήρα της ίδιας γυναίκας που την γνώρισε ως γκόμενα, που τη βίωσε ως σύζυγο και επιβιώνει μαζί της ως μάνα, θα πορευτεί σωστά ο γάμος. Αλλά καμία δεν τον έχει. Και μετά έρχεται ο θυμός και η υστερία, τα δυο πράγματα που σιχαίνομαι περισσότερο. Δεν μπορώ τους υστερικούς ανθρώπους καθόλου.\nΉμουν σε διάσταση πολλά χρόνια. Σαν λαός μάς αρέσουν οι τυπικότητες. Είμαστε συνέχεια με ένα χαρτί στο χέρι. Όταν είσαι σε διάσταση και μετά από πολλά χρόνια παίρνεις διαζύγιο, το ζητούμενο είναι να ξαναφτιάξεις τη ζωή σου και γι’ αυτό το πήρα κι εγώ. Αλλά το θέμα είναι να γίνει με ηρεμία και γαλήνη. Κι όταν αυτό χτιστεί σωστά και εμπιστεύεσαι τον σύντροφό σου, το προχωράς.


Γρηγόριος Σαπουντζής - Βικιπαίδεια\nΟ Μακεδονομάχος Στέργιος (Τέγος) Σαπουντζής\nΟ Γρηγόριος Σαπουντζής ήταν σημαντικός Μακεδονομάχος από το Γκορνίτσοβο (Κέλλη) Φλώρινας.\nΟ Γρηγόριος Σαπουντζής γεννήθηκε το 1876 στο Γκορνίτσοβο (Κέλλη) Φλώρινας. Ο Στέργιος (Τέγος) Σαπουντζής ήταν ανηψιός του, γιος του αδελφού του Αναστάσιου. Ο πατέρας του Γρηγόριου, Χρήστος Σαπουντζής (1848 - 1902) δολοφονήθηκε απ' τους Βούλγαρους κομιτατζήδες. Ο Γρηγόριος δραστηριοποιήθηκε στον ένοπλο αγώνα κατά των Βουλγάρων κομιτατζήδων, ήδη από το 1903, χρονιά κατά την οποία εντάχθηκε ως οπλίτης στο σώμα του γαμπρού του, οπλαρχηγού Μηνά Τσάλκου, που δρούσε στην περιοχή Αμυνταίου. Στη συνέχεια εγκαταστάθηκε στη Φλώρινα, όπου συνεργάστηκε με το Εθνικό Κέντρο Φλωρίνης. Πολλές φορές συνεργάστηκε σε επιχειρήσεις με τους οπλαρχηγούς Ευάγγελο Νικολούδη και Ιωάννη Καραβίτη.\nΣτις 15 Ιουλίου του 1906 οργάνωσε την επιχείρηση του Γκορνιτσόβου (Κέλλης), συντονίζοντας τα σώματα των Ευ. Νικολούδη και Ι. Καραβίτη. Στη γενέτειρα του Γρηγόριου Σαπουντζή, κρύβονταν Βουλγαρικά σώματα με την ανοχή μέρους των κατοίκων. Έτσι σε συνεννόηση με το Ελληνικό Προξενείο Μοναστηρίου και τον πρόξενο Νικόλαο Ξυδάκη, συναποφασίστηκε η επίθεση στο χωριό. Η επιχείρηση όμως προδώθηκε, καθώς ο Γρηγόριος Σαπουντζής στον ενθουσιασμό του, εκμυστηρεύτηκε σε δύο Οθωμανούς, γνωστούς του, ότι προτίθεται να επιτεθεί στο Γκορνίτσοβο. Έτσι κατά την είσοδο των Ελληνικών σωμάτων, συνάντησαν Οθωμανικό στρατιωτικό απόσπασμα. Ακολούθησε σφοδρή μάχη κατά την οποία οι Έλληνες είχαν δώδεκα νεκρούς, μεταξύ των οποίων και τον Ευάγγελο Νικολούδη. Ο Γρηγόριος Σαπουντζής συνελήφθη και φυλακίστηκε στις φυλακές Μοναστηρίου, από τις οποίες δραπέτευσε λίγο αργότερα.\n↑ ιστολόγιο Νέα Φλώρινα, Μακεδονομάχοι από την Κέλλη Φλώρινας, Χρήστος Χατζηλίας, 22 Οκτωβρίου 2020\n↑ 3,0 3,1 Γεώργιος Πετσίβας (επιμέλεια), Ιωάννη Καραβίτη, Ο Μακεδονικός Αγών, Αθήνα 1994, τόμος Α΄, σελ. 314\n↑ 4,0 4,1 Γενικό Επιτελείο Στρατού, Διεύθυνσις Ιστορίας Στρατού, Ο Μακεδονικός Αγών και τα εις Θράκην γεγονότα, Αθήνα 1979, σελ. 222\n↑ Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 169\n↑ Δημήτριος Λιθοξόου, Πληθυσμός και οικισμοί της περιοχής Φλώρινας, Γ\nΑνακτήθηκε από "https://el.wikipedia.org/w/index.php?title=Γρηγόριος_Σαπουντζής&oldid=8505104"\nΤελευταία τροποποίηση 23:29, 30 Οκτωβρίου 2020.


Όγδοος νεκρός από τον κορονοϊό | HuffPost Greece\n20/03/2020 13:01 EET | Updated 20/03/2020 16:58 EET\nΜερικές ώρες αφού έγινε γνωστός ο θάνατος του έβδομου.\nΟκτώ είναι πλέον οι άνθρωποι που έχασαν τη ζωή τους στη χώρα μας εξαιτίας του κορονοϊού.\nΤο απόγευμα έγινε γνωστό ότι κατέληξε από την Covid - 19 στο νοσοκομείο «Παμμακάριστος» ένας άνδρας ηλικίας 80 ετών που έπασχε από σοβαρό υποκείμενο νόσημα.\nΝωρίτερα είχε γίνει γνωστό ότι είχε πεθάνει το έβδομο θύμα του ιού: Σύμφωνα με πληροφορίες της HuffPost Greece, πρόκειται για ηλικιωμένο άντρα, με σοβαρά υποκείμενα νοσήματα, στην Κοζάνη.\nΥπενθυμίζεται ότι χθες, σύμφωνα με τις επίσημες ανακοινώσεις του λοιμωξιολόγου και εκπροσώπου του υπουργείου Υγείας, Σωτήρη Τσιόδρα, τα επιβεβαιωμένα κρούσματα στη χώρα μας ανέρχονται στα 464, ενώ 78 ασθενείς νοσηλεύονται στα νοσοκομεία, 16 εκ των οποίων διασωληνωμένοι.\nΌπως είπε ο Σ. Τσιόδρας, ο μέσος όρος της ηλικίας των νοσηλευόμενων είναι τα 68 έτη και των διασωληνωμένων τα 69. Τα περισσότερα κρούσματα είναι στην Αθήνα. Σύμφωνα με τον ίδιο, τα σημερινά δεδομένα φαίνονται να στηρίζουν τις στατιστικές μελέτες/ εκτιμήσεις που έρχονται από την Ιατρική Σχολή του Πανεπιστημίου Αθηνών, την έδρα Υγιεινής και Επιδημιολογίας και την καθηγήτρια κ. Σύψα ότι τουλάχιστον 2-3.000 πολίτες έχουν ήδη μολυνθεί από τον ιό. Σχετικά με την επιτήρηση και τα περί απόκρυψης του αριθμού κρουσμάτων, ο κ. Τσιόδρας διαβεβαίωσε ότι παρακολουθούμε την επιδημία όσο πιο καλά μπορούμε, με στρατηγική ιεράρχησης ελέγχου αλλά και δειγμάτων επιτήρησης που προτείνεται ευρωπαϊκά.\nPLUS: κορονοϊός Υγεία νεκρός


Μελισσανίδης: «Τα 105 εκατ. για τα γήπεδα και τα 35 για το κλαμπ» - epirus24.gr ioannina24.gr arta24.gr preveza24.gr igoumenitsa24.gr\nΜελισσανίδης: «Τα 105 εκατ. για τα γήπεδα και τα 35 για το κλαμπ» 18/05/2021\nΤα οικονομικά δεδομένα από το 2020 ως σήμερα με την πανδημία αλλά και της OPAP Arena και του προπονητικού κέντρου στα Σπάτα ανέλυσε ο Δημήτρης Μελισσανίδης τονίζοντας ότι η ΠΑΕ δεν οφείλει ούτε σεντ.\nΤο αφεντικό της Ένωσης κατά τη διάρκεια της κουβέντας που είχε με τους δημοσιογράφους που καλύπτουν το ρεπορτάζ της ΑΕΚ τόνισε πως σε καιρό πανδημίας από το 2020 μέχρι σήμερα ο σύλλογος έχει δαπανήσει 35 εκατ. ευρώ χωρίς να έχει έσοδα, ενώ πρόσθεσε πως τα έργα της κατασκευής του γηπέδου, της επέκτασης του προπονητικού και των νέων γραφείων έχουν κόστος 105 εκατ. ευρώ. Ο Δημήτρης Μελισσανίδης παράλληλα τόνισε πως η ΑΕΚ θα μπει στην OPAP Arena σε ένα χρόνο από σήμερα, με το γήπεδο να αποφέρει ετήσια έσοδα ύψους 12 εκατ. ευρώ, προσθέτοντας πως το νέο γήπεδο στο προπονητικό κέντρο στα Σπάτα θα είναι έτοιμο σε δύο με τρεις μήνες.\nΓια τα οικονομικά δεδομένα και τον οργανισμό ΑΕΚ: «Βάλαμε πολλά χρήματα και κάναμε τη χειρότερη χρόνια. Ήμασταν συνεχώς σε χωματόδρομο. Βάλαμε 35 εκατομμύρια χωρίς έσοδα. Μας έλειπαν εισιτήρια και διάρκειας κοντά στα 6 εκατομμύρια. Να ξέρετε ότι η ΑΕΚ, είναι ένας αυτοδύναμος οργανισμός. Δε χρωστάει πουθενά. Το γήπεδο, το προπονητικό, τα γραφεία κτλ έχουν ένα κόστος 105 εκατομμύρια. Απ αυτά, επειδή λέγονται πολλά, από την περιφέρεια παίρνουμε 20 εκατομμύρια. Δε θα αλλάξει η φιλοσοφία μου. Η ΑΕΚ θέλω να είναι αυτόνομη. Είμαστε το μοναδικό κλαμπ στον κόσμο που δεν χρωστάει μια δραχμή. Αυτός ήταν ο στόχος μου. Χωρίς να χρωστάμε δραχμή. Δεν υπάρχει ομάδα που να έφτιαξε γήπεδο χωρίς να πάρει δάνειο. Ούτε το λέω αυτό γιατί βάλαμε λεφτά για τις υποδομές. Τη χρονιά που πέρασε βάλαμε πολλά χρήματα αλλά δεν μας βγήκαν. Δεν μας βγήκαν οι μεταγραφές, δεν πήγε καλά από την αρχή, έπεσε η ψυχολογία. Έφυγε ο Μάσιμο Καρέρα και δεν πήγε καλά η συνέχεια και φτάσαμε εδώ που φτάσαμε. Δεν θα αλλάξω τη φιλοσοφία μου. Θέλω την ΑΕΚ αυτοδύναμη και ούτε τρελές ή χαζομάρες θα κάνω. Η ΑΕΚ έχει αρκετά έσοδα. Αυτά τα έσοδα μπορούμε να τα διαχειριστούμε και να δημιουργήσουμε μια ομάδα που να χαιρόμαστε. Αυτό που βλέπω δεν είναι ΑΕΚ. Θα κάνουμε τις αλλαγές που χρειάζονται για να ενισχυθεί γενικότερα. Μην ξεχνάτε πως όταν μπούμε στο νέο γήπεδο θα έχουμε έσοδα μόνο απ’ αυτό, 12 εκατ. ευρώ, από εισιτήρια κι άλλους πόρους».\nΓια το πότε θα μπει η ομάδα στην Αγιά Σοφιά; «Στο νέο γήπεδο, την Αγιά Σοφιά, θα μπούμε τη νέα σεζόν. Του χρόνου τέτοια εποχή. Χάσαμε χρόνο λόγω της πανδημίας. Φοβόντουσαν να έρθουν. Υπάρχει ένας τελευταίος διαγωνισμός, από τα 20 εκτ. της περιφέρειας έχουμε 8. Θα μπουν και τα υπόλοιπα. Νομίζω είμαστε πολύ κοντά να τελειώσει το γήπεδο. Σύντομα θα ξεκινήσουν και τα γύρω έργα».\nΓια την Αγιά Σοφιά; «Θα είναι το πιο όμορφο γήπεδο στον κόσμο. Το πιο όμορφο. Θα έχουμε έδρα επιτέλους. Θα φύγουμε από εκεί. Λίγοι μήνες έμειναν. Κι αυτό εδώ στο προπονητικό κέντρο θα γίνει ωραίο γηπεδάκι. Θέλω να παίζει η Κ20 να έρχεται κόσμος να βλέπει τα παιδιά μας. Τρέχαμε δεξιά κι αριστερά. Το ξενοδοχείο θα γίνει εδώ από πάνω στο μέλλον».\nΓια το γήπεδο κι αν προλάβει η ΑΕΚ τα πλέι οφ της επόμενης σεζόν; «Μακάρι να είναι έτοιμο. Πρέπει να ευχαριστήσουμε και την Περιφέρεια και για το Άλσος. Θα γίνει όμορφο».\nΓια το προπονητικό και το γήπεδο στα Σπάτα; «Το γήπεδο εκτιμώ θα είναι έτοιμο σε 2-3 μήνες. Χωράνε 3 – 3.500 κόσμος. Μπορεί να κάνουμε κι άλλη εξέδρα. Θα φτάσουν 5.000. Αν πάμε με ποσοστό θα μείνουμε ΟΑΚΑ. Δεν έχει παρθεί απόφαση. Θα γούσταρα να μείνουμε εδώ για ένα χρόνο».\nΓια τις σκέψεις όσον αφορά την έδρα της νέας περιόδου; «Αν δεν έχουμε κόσμο θα παίξουμε σε αυτό το γήπεδο εδώ που φτιάχνετε στα Σπάτα. Τουλάχιστον, να αισθανθούμε έδρα. Να φύγουμε από το Νταχάου».


Η μητρόπολη Θεσσαλονίκης μεριμνά για την περίθαλψη των χρονίως πασχόντων\nΑΡΧΙΚΗ / ΕΛΛΑΔΑ / Η μητρόπολη Θεσσαλονίκης μεριμνά για την περίθαλψη των χρονίως πασχόντων\nΈνα ίδρυμα περίθαλψης χρονίως πασχόντων 150 κλινών ανακοίνωσε σήμερα ο μητροπολίτης κ. Άνθιμος ότι ετοιμάζεται να χτίσει η μητρόπολη Θεσσαλονίκης.\nΣτην ομιλία του κατά τη θεία λειτουργία νωρίτερα στο ναό του αγίου Δημητρίου του πολιούχου της Θεσσαλονίκης, ο κ. Άνθιμος αποκάλυψε τις δράσεις της μητρόπολης για το χτίσιμο του ξεχωριστού αυτού ιδρύματος που θα συμβάλλει σημαντικά στην περίθαλψη ανθρώπων με ανίατες ασθένειες.\n«Το ίδρυμα αυτό θα είναι η μεγαλύτερη προσφορά που μπορούμε να κάνουμε στους συνανθρώπους μας», ανέφερε χαρακτηριστικά ο μητροπολίτης Θεσσαλονίκης, «μαζί με την ολοκλήρωση των έργων στο Χαρίσειο Γηροκομείο όπου τελειώνει το χτίσιμο των τεσσάρων ορόφων του τον Ιούλιο», συμπλήρωσε.\nΕκτός από τα σχέδια για τα έργα αυτά της μητρόπολης Θεσσαλονίκης, ο κ. Άνθιμος, στην ομιλία του, έκανε εκτενείς αναφορές στην αργία της Κυριακής.\n«Η Κυριακή είναι ημέρα αφιερωμένη στον Κύριο. Χρέος των Χριστιανών και καθήκον όλων μας είναι να τιμούμε και ν’ αγιάζουμε την Κυριακή, αυτό μας διδάσκει σήμερα η ευαγγελική περικοπή», είπε ο κ. Άνθιμος.\nΣυμπλήρωσε δε ότι «μπορεί ο πιστός να μείνει αγνώμων έναντι του δωρεοδότη Χριστού; Η ένταση κι η αγωνία από την καθημερινή εργασία μας κάνει πολλές φορές να λησμονούμε τον Θεό, κι αυτό είναι η χειρότερη μορφή αγνωμοσύνης».\nΟ κ. Άνθιμος πρότεινε αντί για εργασία την ημέρα της Κυριακής, οι άνθρωποι να ασχολούνται με δράσεις ευεργετικές προς τους συνανθρώπους τους.\n«Μπορούμε την ημέρα της Κυριακής να κάνουμε έργα αγάπης αφού ο ανθρώπινος πόνος δεν έλειψε ποτέ από τον κόσμο», είπε χαρακτηριστικά ο ποιμενάρχης της Θεσσαλονίκης.\nΑκόμη, ο κ. Άνθιμος επεσήμανε ότι η κυριακάτικη αργία είναι καθιερωμένη εδώ και πολλές δεκαετίες και δεν υπάρχει σοβαρός λόγος να καταργηθεί.\n«Πώς τόσα χρόνια ζούμε χωρίς κατάργηση της αργίας της Κυριακής; Γιατί πρέπει να αλλάξει τώρα; Γιατί είναι δάκτυλος εις βάρος της πίστεως. Να ελέγξουν επιδιώκουν τη σχέση των Χριστιανών με την εκκλησία», εξήγησε ο μητροπολίτης Θεσσαλονίκης.\nΣτο τέλος της θείας λειτουργίας, ο κ. Άνθιμος απένειμε το οφίκιο του αρχιδιακόνου στον, μέχρι πρότινος, διάκονο της μητρόπολης Θεσσαλονίκης Αμβρόσιο Ματσά με αφορμή την ονομαστική εορτή του πατρός Αμβροσίου.\nTags: ΙΔΡΥΜΑ ΠΕΡΙΘΑΛΨΗΣ ΧΡΟΝΙΩΣ ΠΑΣΧΟΝΤΩΝ, ΜΗΤΡΟΠΟΛΙΤΗΣ ΘΕΣΣΑΛΟΝΙΚΗΣ ΑΝΘΙΜΟΣ, ΠΑΤΗΡ ΑΜΒΡΟΣΙΟΣ ΜΑΤΣΑΣ


Η ιδιαιτερότητα της κρίσης στον κύκλο αναπαραγωγής του κεφαλαίου | ΙΔΕΟΛΟΓΙΑ | ΡΙΖΟΣΠΑΣΤΗΣ\nΚυριακή 14 Απρίλη 2002\nΗ ιδιαιτερότητα της κρίσης στον κύκλο αναπαραγωγής του κεφαλαίου\nΟι τέσσερις φάσεις του κύκλου αναπαραγωγής του κεφαλαίου (κρίση, ύφεση, αναζωογόνηση, άνοδος) συνδέονται οργανικά μεταξύ τους. Η μια διαδέχεται την άλλη. Οι φάσεις μπορεί να έχουν διαφορετική χρονική διάρκεια, στις διάφορες χώρες, ανάλογα με τις συγκεκριμένες συνθήκες της καπιταλιστικής οικονομίας, το επίπεδο ανάπτυξής της κλπ. Η φάση της κρίσης βεβαίως έχει ιδιαίτερη θέση στον κύκλο. Σε αντίθεση με τις άλλες φάσεις του κύκλου, στις οποίες υπάρχει σταθερότητα και άνοδος της παραγωγής, στην κρίση υπάρχει πτώση της παραγωγής. Επίσης το πέρασμα από την κρίση στην ύφεση, από την ύφεση στην αναζωογόνηση και μετά στην άνοδο έχει σχετικά ήρεμο χαρακτήρα. Το πέρασμα όμως στην κρίση γίνεται απότομα, με πτώση της παραγωγής, καταστροφή παραγωγικών δυνάμεων, απότομη άνοδο της ανεργίας, χρεοκοπία επιχειρήσεων.\nΗ κρίση βεβαίως δεν έχει μόνιμο χαρακτήρα, αφού μετά την κρίση έχουμε το πέρασμα διαδοχικά στις επόμενες φάσεις του κύκλου αναπαραγωγής του κεφαλαίου. Αρα οι κρίσεις είναι περιοδικές, ως φαινόμενο επαναλαμβάνονται νομοτελειακά σε ορισμένα χρονικά διαστήματα. Η περιοδικότητα συνδέεται με το χαρακτήρα του σταθερού κεφαλαίου (το μέρος του κεφαλαίου χωρίς την πληρωμή της εργατικής δύναμης, δηλαδή μέσα παραγωγής, πρώτες ύλες, ενέργεια κλπ.), που η κίνησή του επιδρά καθοριστικά στην πορεία του αναπαραγωγικού κύκλου. Στις συνθήκες της κρίσης, οι επιχειρήσεις, όσες αντεπεξέρχονται στις καταστροφικές συνέπειές της, προσπαθούν να αποκαταστήσουν την κερδοφορία τους. Αυτό γίνεται με τη μείωση του μισθού εργασίας και με την ανανέωση του σταθερού κεφαλαίου, δηλαδή των μέσων παραγωγής, γιατί μ' αυτό τον τρόπο αυξάνεται η παραγωγικότητα της εργασίας. Ετσι η κρίση ωθεί στη μαζική ανανέωση του σταθερού κεφαλαίου. Βεβαίως, και ο ανταγωνισμός ωθεί στην ανανέωση του σταθερού κεφαλαίου. Επομένως, η αδιάκοπη ανάπτυξη των μέσων παραγωγής («οι αστοί είναι υποχρεωμένοι να επαναστατικοποιούν αδιάκοπα τα μέσα παραγωγής» έλεγαν οι Μαρξ-Ενγκελς στο «Μανιφέστο του Κομμουνιστικού Κόμματος») δεν αποτελεί σκοπό της καπιταλιστικής παραγωγής. Σκοπός της καπιταλιστικής παραγωγής είναι το κέρδος. Και οι καπιταλιστές καταφεύγουν στην ανάπτυξη των μέσων παραγωγής (τεχνική και επιστημονική πρόοδος), όταν δεν έχουν άλλους τρόπους αύξησης των κερδών τους.\nΗ ανανέωση του σταθερού κεφαλαίου δεν είναι μόνο παράγοντας για το ξεπέρασμα της κρίσης, αλλά και αφετηρία για νέα διαδικασία διευρυμένης αναπαραγωγής μετά την κρίση. Σ' αυτή την πορεία της διευρυμένης αναπαραγωγής, με την ανανέωση του σταθερού κεφαλαίου, εμφανίζονται αναπόφευκτα οι δυσαναλογίες, ανάμεσα στους διάφορους τομείς της παραγωγής, αλλά και η υπερπαραγωγή, δηλαδή παραγωγή εμπορευμάτων που δεν μπορούν να πουληθούν στην αγορά. Και αυτό γιατί η παραγωγή είναι κοινωνική, η ιδιοποίηση των αποτελεσμάτων της καπιταλιστική. Ετσι έρχεται και η στιγμή της επόμενης κρίσης.\nΣτην πορεία της ανάπτυξης του καπιταλισμού, τα χρονικά διαστήματα ανάμεσα στις κρίσεις είπαμε ότι μπορεί να αλλάζουν. Αλλά όσο αναπτύσσεται ο καπιταλισμός και ιδιαίτερα με το πέρασμα στο μονοπωλιακό του στάδιο, οι φάσεις των κρίσεων και των υφέσεων γίνονται πιο μακροχρόνιες, ενώ οι άλλες δύο φάσεις του κύκλου πιο βραχυχρόνιες. Υπάρχουν και περιπτώσεις που η κρίση μπορεί να έρθει πριν από την άνοδο. Ο κύκλος φτάνει σε μια μικρή χρονικά διάρκεια της φάσης της αναζωογόνησης και έρχεται η κρίση.\nΤα μονοπώλια τη διαδικασία ανανέωσης του σταθερού κεφαλαίου δεν την πραγματοποιούν πάντα στις αναγκαίες διαστάσεις, ώστε να γίνει πιο γρήγορα το πέρασμα από τη φάση της ύφεσης στην αναζωογόνηση και μετά στην άνοδο. Αυτό σημαίνει ότι η φάση της ύφεσης παρατείνεται χρονικά, ενώ η φάση της αναζωογόνησης είναι σχετικά άτονη. Είναι αυτό που ονομάζουν οι αστοί οικονομολόγοι αργοί ρυθμοί ανάπτυξης, ή μικροί ρυθμοί ανάπτυξης (μικρές οι διαστάσεις ανανέωσης και ανάπτυξης των μέσων παραγωγής). Σ' αυτή τη διαδικασία η μεγάλη ανεργία και η φτώχεια παρατείνονται χρονικά. Ταυτόχρονα όμως αυξάνεται και η εκμετάλλευση.\nΤο αποτέλεσμα όλων αυτών (μικρή σχετικά ανανέωση του σταθερού κεφαλαίου, μεγάλες οι διαστάσεις της ανεργίας, της φτώχειας), είναι, και τα εμπορεύματα από τη μικρή αύξηση της παραγωγής (είτε μέσων παραγωγής, είτε ειδών κατανάλωσης) στη φάση της αναζωογόνησης, να μην μπορούν να πουληθούν στην αγορά, και η κρίση να επανέλθει πριν τη φάση της ανόδου.\nΥπάρχουν απόψεις που θεωρούν ότι επειδή στη φάση της κρίσης μειώνεται, και μάλιστα απότομα, η παραγωγή, αυτή η φάση είναι έξω από το νόμο της διευρυμένης αναπαραγωγής του κεφαλαίου. Αυτή η άποψη είναι αντιεπιστημονική και βαθιά λαθεμένη. Η κρίση δεν καταργεί το νόμο της διευρυμένης αναπαραγωγής του κεφαλαίου. Είναι μια μορφή λειτουργίας του, και μάλιστα βαθιά αντιφατική. Η αντίφαση του νόμου βρίσκεται ακριβώς στη βασική οικονομική αντίθεση του καπιταλισμού, ανάμεσα στην κοινωνικοποιημένη παραγωγή και στην καπιταλιστική ιδιοποίηση των αποτελεσμάτων της. Ολες οι αντιθέσεις της καπιταλιστικής διευρυμένης αναπαραγωγής συνυπάρχουν σ' όλες τις φάσεις του κύκλου, αλλά είναι συγκαλυμμένες. Με τη φάση της κρίσης όλες αυτές οι αντιθέσεις αποκαλύπτονται.\nΗ βασική αντίθεση του καπιταλισμού στην περίοδο της κρίσης εμφανίζεται και ως αντίθεση ανάμεσα στην εργατική τάξη και στους καπιταλιστές, και μάλιστα οξυμένη, από την άποψη του ότι αυξάνεται η ανεργία, η φτώχεια, η εξαθλίωση, υπάρχει πλεόνασμα εμπορευμάτων, αλλά η εργατική τάξη δεν μπορεί να αγοράσει για να ικανοποιήσει τις ανάγκες της.\nΕπίσης, η αναρχία στην καπιταλιστική παραγωγή εκδηλώνεται πολύ καθαρά στη φάση της κρίσης. Γιατί ο κάθε καπιταλιστής παράγει με σκοπό το κέρδος και όχι για την κάλυψη των αναγκών, τις οποίες δε γνωρίζει. Ετσι ρίχνει την παραγωγή του στην αγορά, αλλά τα εμπορεύματα δεν μπορούν να πουληθούν. Ετσι αποκαλύπτεται και η αναρχία στην παραγωγή.\nΗ κρίση, λοιπόν, ξεσκεπάζει τις αντιθέσεις και τις εσωτερικές αντιφάσεις του καπιταλισμού, από τις οποίες ο ίδιος, ως τρόπος παραγωγής, δεν μπορεί να ξεφύγει. Μπορεί η φάση της κρίσης να λύνει τις δυσαναλογίες στην παραγωγή, στην αντιστοιχία ανάμεσα στην προσφορά και στη ζήτηση, αλλά μόνο προσωρινά. Η κρίση θα επανέλθει, αποκαλύπτοντας ότι η βασική αντίθεση του καπιταλισμού δεν εξαλείφεται, αλλά παραμένει και δρα. Ο μόνος τρόπος οριστικής εξάλειψης αυτής της αντίθεσης είναι η αντιστοιχία της κοινωνικοποιημένης παραγωγής με την ιδιοποίηση των αποτελεσμάτων της, που σημαίνει ότι και η ιδιοποίηση πρέπει να γίνει κοινωνική. Αυτό απαιτεί κατάργηση της ατομικής ιδιοκτησίας στα μέσα παραγωγής και μετατροπή της σε κοινωνική ιδιοκτησία. Μόνο που αυτό για να επιτευχθεί απαιτεί το επαναστατικό πέρασμα από τον καπιταλισμό στο σοσιαλισμό. Νομοτελειακή ιστορική διαδικασία όταν η ταξική πάλη της εργατικής τάξης και των συμμάχων της ανατρέψει την εξουσία της αστικής τάξης και εγκαθιδρύσει τη δικτατορία του προλεταριάτου, αρχή του περάσματος από την τελευταία ταξική κοινωνία, τον καπιταλισμό, στο σοσιαλισμό-κομμουνισμό, την αταξική κοινωνία.\nΘΑ ΚΛΕΙΣΟΥΝ ΟΛΑ την Πέμπτη\nΗ γενιά της Αντίστασης δείχνει το δρόμο\nΟ δήμος πρέπει να αλλάξει ρότα\nΟι «αντάρτες», η ΝΔ, ο ΣΥΝ...\nΗ αλήθεια για το αμερικανοκίνητο πραξικόπημα\nΑγωνιστικό προσκλητήριο-συναυλία για τον παλαιστινιακό λαό\nΑλληλεγγύη στα θύματα του ιμπεριαλισμού\nΣυναυλία αλληλεγγύης αύριο στη Θεσσαλονίκη\nΣτα Τρίκαλα σήμερα η Αλ. Παπαρήγα\nΗ αμερικανική βοήθεια...\n... της... ελευθερίας\nΟυρές και στο «184»!\nΑπό τον Ομηρο ...πρωτομάθαμε\n60 ΧΡΟΝΙΑ ΑΠΛΗΡΩΤΕΣ...\nΤο Β` Συνέδριο του ΣΕΚΕ\nΠράσινα άλογα σε γαλάζιο\n«Δεν εξαρτώνται όλα απ' τα γονίδια!»


Το ευχαριστώ της ευγνωμοσύνης | Πεμπτουσία\n«Εκείνο τον καιρό καθώς έμπαινε ο Ιησούς σ’ ένα χωριό, τον συνάντησαν δέκα λεπροί. Στάθηκαν λοιπόν από μακριά και του φώναζαν δυνατά: «Ιησού, Δάσκαλε, ελέησέ μας!» Βλέποντάς τους εκείνος τους είπε: «Πηγαίνετε να σας εξετάσουν οι ιερείς». Και καθώς πήγαιναν, καθαρίστηκαν από τη λέπρα. Ένας απ’ αυτούς, όταν είδε ότι θεραπεύτηκε, γύρισε δοξάζοντας με δυνατή φωνή τον Θεό, έπεσε με το πρόσωπο στα πόδια του Ιησού και τον ευχαριστούσε. Κι αυτός ήταν μάλιστα Σαμαρείτης. Τότε ο Ιησούς είπε: «Δεν θεραπεύτηκαν και οι δέκα; Οι άλλοι εννιά που είναι; Κανένας τους δεν βρέθηκε να γυρίσει να δοξάσει τον Θεό παρά μόνο τούτος εδώ ο αλλοεθνής;» Και σ’ αυτόν είπε: «Σήκω και πήγαινε στο καλό Η πίστη σου σε έσωσε» (Λουκ. 17, 12-19).\nΕίναι τρομερό να φανταστούμε για μία στιγμή τον εαυτό μας απομακρυσμένο από όλους τους άλλους ανθρώπους, χωρίς καμιά δυνατότητα επαφής και συναντήσεως, με άρρωστο και συνεχώς φθειρόμενο κορμί από κάποια μεταδοτική αρρώστια και επί πλέον συνοδευμένο με τη μόνιμη καταφρόνια ότι η αρρώστια που έχουμε αποτελεί τιμωρία για την αμαρτωλή ζωή μας. Και ξαφνικά κάποιος μας πλησιάζει αψηφώντας τους κινδύνους, καταπατώντας τις επικρατούσες κοινωνικές προκαταλήψεις, δείχνοντας άφοβα και απεριόριστα την αγάπή του. Δεν θα αισθανθούμε άπειρη ευγνωμοσύνη γι’ αυτόν;\nΜια τέτοια περίπτωση δέκα τραγικών ασθενών μας παρουσιάζει η διήγηση του ευαγγελιστή Λουκά (την Κυριακή ΙΒ΄ Λουκά), τους οποίους άγγισε η σωστική χάρη και η θεραπευτική δύναμη του Χριστού. Η αγάπη του Θεού που σαρκώνει μέσα στον κόσμο και αποκαλύπτει με τη ζωή και το θάνατό του ο Χριστός δεν περιορίζεται στους ολίγους, στους εκλεκτούς, στους δικούς του. Εκτείνεται σε όλους, ακόμη —η μάλλον ιδιαίτερα— σε αυτούς που οι «σοβαροί» και «ευσεβείς» άνθρωποι της εποχής του θεωρούν μολυσμένους και αμαρτωλούς. Δεν γνωρίζει όρια κοινωνικά, πολιτικά η θρησκευτικά. Εκδηλώνεται κατά τη διήγησή μας σε δέκα ανθρώπους που τους ένωσε ο πόνος της μολυσματικής αρρώστιας. Ο Ιησούς τους συναντά και διαλέγεται μαζί τους, ξεπερνώντας τον Μωσαικό Νόμο που απαγορεύει τη συνάντηση με λεπρό. Ο ένας μάλιστα από αυτούς ήταν αλλοεθνής, ήταν Σαμαρείτης.\nΚαι όμως, αυτού του τελευταίου η στάση είναι που κάνει εντύπωση και υπογραμμίζεται από τον ευαγγελιστή. Οι εννέα θεραπευμένοι, πλημμυρισμένοι από τη χαρά της υγείας και της συναντήσεως με τους συγγενείς και φίλους, βλέποντας δυνατό και καθαρό το σώμα τους, ξέχασαν να εκφράσουν την ευγνωμοσύνη τους στον ευεργέτη Χριστό —τυπικό παράδειγμα των ανθρώπων που επικαλούνται τον Θεό στη θλίψη και τον πόνο αλλά τον παραθεωρούν στη χαρά, που νομίζουν ότι ο Θεός είναι το τελευταίο καταφύγιο στην ασθένεια, όταν εξαντληθούν όλες οι άλλες ανθρώπινες δυνάμεις και όχι ο πρώτος φίλος στην υγεία και στη χαρά. Ασφαλώς οι εναγώνιες κραυγές βοήθειας που απευθύνονται στον Θεό καθημερινά είναι περισσότερες από τις προσευχές ευχαριστίας και ευγνωμοσύνης!\nΠολλά πράγματα τα θεωρούμε αυτονόητα μέσα στη ζωή, χωρίς να αισθανόμαστε την ανάγκη να ευχαριστήσουμε κανένα για τις καθημερινές δωρεές. Η αυτοτέλεια και η αυτοπεποίθηση δεν αφήνουν περιθώρια ευγνωμοσύνης προς τον ευεργέτη Θεό. Τα χείλη μας δύσκολα κινούνται για να πούν ένα ευχαριστώ, ενώ πολύ εύκολα, σχεδόν αυθόρμητα, απευθύνουν κραυγές και επικλήσεις βοήθειας στον καιρό της ανάγκης. Και εδώ συμβαίνει το εξής χαρακτηριστικό: Όταν περάσει η ανάγκη, όχι μόνο ξεχνούμε τη στιγμή της αδυναμίας η ντρεπόμαστε γι’ αυτή, αλλά προσπαθούμε με εκδηλώσεις λεονταρισμού η αυτοπεποιθήσεως να ισοσταθμίσουμε την επιδειχθείσα αδυναμία.\nΗ στάση αυτή είναι καθαρά ανθρώπινη και δείχνει την παγίδευσή μας μέσα στα οχυρωματικά έργα του εγωιστικά σκεπτόμενου εαυτού μας. Κι όμως, η λυτρωτική αγάπη του Θεού μας περιβάλλει καθημερινά. Ο σταυρός του Χριστού δεν σημαίνει μόνο το αποκορύφωμα μιάς σειράς σωστικών ενεργειών που έκανε ο Θεός για τα πλάσματά του, αλλ’ είναι η αρχή ατέλειωτων δωρεών που πλημμυρίζουν την ανθρωπότητα. Η σπουδαιότερη δε από αυτές συνίσταται στην κατανίκηση του φόβου του θανάτου και στην άνθηση της ελπίδας της αναστάσεως.\nΌταν η οσμή του θανάτου απειλεί να μεταβάλει τα πάντα σ’ ένα νεκροταφείο γύρω μας, δεν αποτελεί βασικό λόγο ευγνωμοσύνης προς τον Θεό η ανατολή της ελπίδας για μία καινούργια ζωή, χωρίς πόνο, χωρίς θλίψη, χωρίς τρόμο θανάτου; Το κλείσιμο στον εαυτό μας, η φαρισαική αυτάρκεια, η φαινομενικά δυναμική αυτοπεποίθηση, φέρουν τη σφραγίδα της απειλής του θανάτου. Το άνοιγμα της καρδιάς μας στον Θεό είναι η απάντησή μας στις απειρες δωρεές του Θεού, στο δώρο της ζωής που γενναιόδωρά μας προσφέρει, είναι το μεγάλο «ευχαριστώ». Ένα «ευχαριστώ» ευγνωμοσύνης που θα συνοδεύεται ασφαλώς από συμπεριφορά αντάξια της θείας δωρεάς. Στη διήγηση που σχολιάζουμε το ευχαριστώ προς τον Ιησού προήλθε από ένα αλλοεθνή, ένα Σαμαρείτη, που περιφρονούσε ο καθαρός Ιουδαίος. Ο πόνος της αρρώστιας ένωσε τους δέκα λεπρούς, η ευγνωμοσύνη του ενός, του Σαμαρείτη προκαλεί τον έπαινο του Χριστού και την αναγνώριση της πίστης του στο τέλος της διηγήσεως.


Οι στόχοι μείωσης του CO2 από το αυτοκίνητο θα επιτευχθούν όσο αναπτύσσονται οι υποδομές στην Ευρώπη\nΤο 2021 θα είναι έτος καθοριστικής σημασίας για την αυτοκινητοβιομηχανία της ΕΕ, ως προς τη μετάβαση στην ουδετερότητα από τον άνθρακα.\n16 Μαρτίου 2021 08:48\nΈνα τεράστιο θέμα βρίσκεται σε εξέλιξη, τα τελευταία χρόνια. Η μείωση των εκπομπών διοξειδίου του άνθρακα από τις μεταφορές, αποτελεί αυτοσκοπό της Ευρωπαϊκής Επιτροπής, αλλά και των ευρωπαϊκών αυτοκινητοβιομηχανιών, θέτοντας ήδη μεσοπρόθεσμους και μακροπρόθεσμους στόχους.\nΩστόσο, οι συζητήσεις σχετικά με τους στόχους CO2 για τα αυτοκίνητα και τα φορτηγά επιστρέφουν ξανά στην ατζέντα των υπευθύνων χάραξης πολιτικής της ΕΕ. Πράγματι, οι στόχοι μείωσης του CO2 που είχαν τεθεί για το 2025 και το 2030, μόλις πριν από δύο χρόνια υπόκεινται ήδη σε επανεξέταση.\nΕίναι αξιοσημείωτη η τοποθέτηση του Eric-Mark Huitema, γενικού διευθυντή της\nΕνωσης Ευρωπαίων Κατασκευαστών Αυτοκινήτων (ACEA), ο οποίος επισημαίνει ότι «η αυτοκινητοβιομηχανία της Ευρώπης συνεχίζει να επενδύει σε μεγάλο βαθμό για να προσφέρει κινητικότητα ουδέτερη ως προς τον άνθρακα έως το 2050, αλλά αυτό είναι μόνο ένα κομμάτι ενός πιο περίπλοκου παζλ. Παρ’ όλα αυτά, έχω συχνά την αίσθηση ότι οι άνθρωποι στις Βρυξέλλες και πέραν αυτής, πιστεύουν ότι η βιομηχανία μας πρέπει να το κάνει μόνη της - αλλά ισχύει το αντίθετο.»\nΚαι η άποψη του Huitema έχει μεγάλη βάση, καθώς οι υποδομές θα παίξουν τον πιο σημαντικό ρόλο.\nΚαθώς προχωρούμε προς την ουδετερότητα του κλίματος, τα μέλη της ACEA θα αυξήσουν περαιτέρω την παραγωγή οχημάτων μηδενικών εκπομπών, αλλά αυτά με τη σειρά τους απαιτούν ένα δίκτυο σημείων φόρτισης ρεύματος και σταθμών ανεφοδιασμού υδρογόνου, ακριβώς σε ολόκληρη την ΕΕ. Κατά συνέπεια, αυτό σημαίνει ότι εάν οι υπάρχοντες στόχοι CO2 γίνονται ακόμη πιο φιλόδοξοι, αυτοί θα είναι εφικτοί στην πράξη μόνο εάν συνοδεύονται από φιλόδοξους στόχους ανάπτυξης υποδομής για τα κράτη μέλη.\n«Οι ευρωπαϊκές αυτοκινητοβιομηχανίες οδηγούν τη μετάβαση στην ηλεκτρική κινητικότητα και κυριολεκτικά ξεπερνούν η μία την άλλη στην κυκλοφορία νέων ηλεκτρικών οχημάτων. Αλλά η επιτυχία αυτής της τεράστιας προσπάθειας απειλείται σοβαρά από την καθυστερημένη εγκατάσταση υποδομής φόρτισης στην ΕΕ.», αναφέρει ο Oliver Zipse, πρόεδρος και διευθύνων σύμβουλος της BMW.\nΚατά συνέπεια, τονίζει ο Huitema, ότι «για να επιτύχουμε τους στόχους της ΕΕ για το κλίμα, πρέπει να δούμε την ταχεία ανάπτυξη ενός πυκνού δικτύου υποδομών να καλύπτει ολόκληρη την Ευρωπαϊκή Ένωση. Η Ευρώπη πρέπει να στείλει ένα σαφές μήνυμα στους καταναλωτές ότι ο αριθμός των δημόσιων φορτιστών θα αυξηθεί σε συνάρτηση με την απορρόφηση από την αγορά ηλεκτροκίνητων αυτοκινήτων στο μέλλον. Η Ευρωπαϊκή Επιτροπή πρέπει να το κάνει αυτό θέτοντας σαφείς στόχους ανάπτυξης υποδομής για καθεμία από τις 27 αγορές αυτοκινήτων της ΕΕ.\nΣυγκεκριμένα, η επικείμενη αναθεώρηση της οδηγίας για την υποδομή εναλλακτικών καυσίμων (AFID) πρέπει να χρησιμοποιηθεί από την Ευρωπαϊκή Επιτροπή για να αναγκάσει τα κράτη μέλη να αναπτύξουν ένα εκατομμύριο δημόσια σημεία φόρτισης σε ολόκληρη την ΕΕ έως το 2024 και να τριπλασιάσουν αυτόν τον αριθμό σε τρία εκατομμύρια έως το 2029. Ομοίως, περίπου χίλιοι δημόσιοι σταθμοί υδρογόνου θα πρέπει να διατίθενται για αυτοκίνητα και φορτηγά πριν από το 2030.\nΕκτός από τη δημόσια υποδομή φόρτισης, πρέπει επίσης να δώσουμε μεγαλύτερη έμφαση στη φόρτιση στο χώρο εργασίας και στο σπίτι.»\nΤα τελευταία στοιχεία δείχνουν πράγματι ότι οι κατασκευαστές αυτοκινήτων της Ευρώπης αποδίδουν από την πλευρά τους τη συμφωνία. Το 2020, τα υβριδικά - ηλεκτρικά οχήματα αποτελούσαν το 11,9% των συνολικών πωλήσεων αυτοκινήτων σε ολόκληρη την ΕΕ, από 5,7% το 2019. Επίσης, τα ηλεκτρικά επαναφορτιζόμενα αυτοκίνητα αντιπροσώπευαν το 10,5% όλων των πωλήσεων στην Ευρωπαϊκή Ένωση το 2020, ήτοι +3% από το προηγούμενο έτος. Στην πραγματικότητα, για πρώτη φορά, πουλήθηκαν 1.182.792 μονάδες υβριδικών - ηλεκτρικών και 1.045.831 ηλεκτρικά επαναφορτιζόμενων, στην ΕΕ πέρυσι.\nΠάντως, ενώ οι πωλήσεις ηλεκτρικών επαναφορτιζόμενων αυξήθηκαν κατά 110%, σε σχέση με τα προηγούμενα χρόνια, ο αριθμός των δημόσιων φορτιστών αυξήθηκε μόνο κατά 58%. Και αυτό το χάσμα φαίνεται να διευρύνεται περισσότερο, τώρα που τα οχήματα χαμηλών και μηδενικών εκπομπών συνεχίζουν να αυξάνουν το μερίδιό τους στην αγορά.\nΚαταλήγοντας, ο Eric-Mark Huitema στέλνει ένα μήνυμα στον Frans Timmermans, εξ ονόματος της αυτοκινητοβιομηχανίας, λέγοντας ότι «και τα 15 μέλη της ACEA έχουν δεσμευτεί να κάνουν τη μετάβαση ως προς την ουδετερότητα σε άνθρακα έως τα μέσα του αιώνα, αλλά η Επιτροπή και τα κράτη μέλη πρέπει επίσης να αναλάβουν την ευθύνη τους στην υποδομή».


Bonus ομορφιάς & περιποίησης | ALPHA BANK\nBonus ομορφιάς & περιποίησης!\n11.07.2018 Ένας νέος συνεργάτης του Προγράμματος έρχεται να σας προσφέρει Bonus περιποίησης, χαλάρωσης, ευεξίας. Το bodydeals.gr συγκεντρώνει για εσάς μοναδικές προσφορές ομορφιάς και περιποίησης (spa, περιποίηση άκρων & μαλλιών, υπηρεσίες αδυνατίσματος, μακιγιάζ, σεμινάρια κ.ά.) με εκπτώσεις έως -90%!\nΗ προσφορά ισχύει έως 30.6.2020.\nΕπισκεφτείτε το www.BODYDEALS.GR\nή καλέσετε στο 210 5053003


Το Εθνολογικό Μουσείο Θράκης και το Εθνικό Ιστορικό Μουσείο παρουσιάζουν την έκθεση «ΕΠΑΝΑCYΣΤΑΣΗ ΄21: ΘΡΑΚΗ» - ΜΗΧΑΝΗ ΤΟΥ ΧΡΟΝΟΥ\nΤο Εθνολογικό Μουσείο Θράκης και το Εθνικό Ιστορικό Μουσείο, παρουσιάζουν την έκθεση «ΕΠΑΝΑCYΣΤΑΣΗ ΄21: ΘΡΑΚΗ», η οποία εντάσσεται στο επετειακό πρόγραμμα του ΕΙΜ, το οποίο τελεί υπό την αιγίδα του Υπουργείου Πολιτισμού και Αθλητισμού.\nΣτον Αγώνα της Εθνικής Παλιγγενεσίας χρωστάμε την ελευθερία μας ως έθνος. Στον απολυταρχικό κόσμο των αρχών του 19ου αιώνα, οι Έλληνες ζήτησαν την απελευθέρωση του έθνους και κράτος δικαιοσύνης και δημοκρατίας. Αμφισβήτησαν δηλαδή την ίδια την έννοια της αυτοκρατορικής εξουσίας.\nΗ Θράκη, τόπος σύνδεσης της Ευρώπης με την Ασία και των Βαλκανίων με το Αιγαίο, βρισκόταν υπό το άγρυπνο βλέμμα της Οθωμανικής Κωνσταντινούπολης. Ωστόσο, πρωτοστάτησε στην Φιλική Εταιρεία και το 1821 στην Επανάσταση στη Μολδοβλαχία, ενώ οι τοπικές εστίες εξέγερσης καταπνίγηκαν με άμεση βιαιότητα.\nΠολλοί Θράκες συμμετείχαν σε επιχειρήσεις ξηράς και θάλασσας σε όλον τον Ελληνικό χώρο και βοήθησαν στην υπόθεση της ανεξαρτησίας, παρόλο που η Θράκη θα έπρεπε να περιμένει ακόμα έναν αιώνα προτού γνωρίσει την απελευθέρωσή της.\nΗ μοναδική σωζόμενη στολή του Ιερού Λόχου του Αλέξανδρου Υψηλάντη.«Μάχου υπέρ Πίστεως και Πατρίδος»: τι ανέφερε επαναστατική προκήρυξη του Αλέξανδρου Υψηλάντη\nΗ έκθεση ακολουθεί την Ελληνική Επανάσταση με έμφαση στη συνεισφορά της Θράκης. Παρουσιάζονται εμβληματικά εκθέματα που σχετίζονται με την ευρύτερη περιοχή της: Έργα του καλλιτέχνη και Φιλικού Γεράσιμου Πιτζαμάνου, που «συνομιλούν» με την μόνιμη ενδυματολογική συλλογή του μουσείου και μιλούν για τα κοινωνικά προβλήματα της Κωνσταντινούπολης στις παραμονές της Επανάστασης.\nΗ μοναδική σωζόμενη στολή του Ιερού Λόχου του Αλέξανδρου Υψηλάντη, που ανήκε στον Θρακιώτη Κωνσταντίνο Ξενοκράτη. Ο τόμος του Ευαγγελίου από τη Σαμοθράκη, λογχισμένος από Τούρκους κατά την καταστροφή του νησιού, που διέσωσε ο Ίων Δραγούμης.\nΑλληλογραφία των Χατζή-Αντώνη και Δόμνας Βισβίζη, καθώς και του Εμμανουήλ Παπά, κορυφαίων υπερασπιστών της Θράκης και της Μακεδονίας. Η πρώτη έκδοση του Ύμνου Εις Ελευθερίαν του Διονυσίου Σολωμού από το Μεσολόγγι. Εντυπωσιακά δείγματα όπλων καθώς και σειρά βίντεο για διάφορα θέματα, μαζί με διαδραστικό έκθεμα για τις εφημερίδες του ’21.\nΔιάρκεια έκθεσης: 30 Σεπτεμβρίου 2021 – 31 Μαΐου 2022, Εθνολογικό Μουσείο Θράκης, 14ης Μαΐου 63, Αλεξανδρούπολη\nTAGS: ΑλεξανδρούποληεγκαίνιαΕθνικό Ιστορικό ΜουσείοΕθνολογικό Μουσείο ΘράκηςΕΙΜέκθεσηελληνική επανάστασηΕΠΑΝΑCYΣΤΑΣΗ ΄21: ΘΡΑΚΗΘράκη


Μικρά βήματα ελευθερίας - Neos Kosmos\nΜικρά βήματα ελευθερίας\n11 Οκτωβρίου: “Ημέρα Ελευθερίας” για τους εμβολιασμένους στη ΝΝΟ και δοκιμαστικό άνοιγμα της οικονομίας των εμβολιασμένων στη Βικτώρια – Διαφορετικές τακτικές ακολουθούν οι δύο Πολιτείες όπου μαίνεται ο ιός, με τον ίδιο όμως τελικό στόχο, που είναι το άνοιγμα της κοινωνίας και την επιστροφή σε μια νέα κανονικότητα όταν το ποσοστό των πλήρως εμβολιασμένων ανέλθει στο 80%\nΑπό την Τετάρτη θα χαλαρώσουν ελαφρώς οι περιορισμοί στη Βικτώρια, καθώς προβλέπεται ότι μέχρι τότε, η Πολιτεία θα έχει φτάσει τον επόμενο στόχο που έχει θέσει, δηλαδή το 80% του πληθυσμού να έχει λάβει μία δόση. Φώτο: AAP/James Ross\n26 September 2021 2:56pm\nΣημαντικές ανακοινώσεις για το πώς θα είναι η ζωή με τον κορονοϊό στη Νέα Νότια Ουαλία από τις 11 Οκτωβρίου και μετά, έκανε η πολιτειακή πρωθυπουργός, Gladys Βerejiklian, την Κυριακή, εκτιμώντας ότι το 80% του πληθυσμού θα είναι προστατευμένο και με τις δύο δόσεις του εμβολίου, μέχρι τότε.\nΗ κα Βerejiklian χαρακτήρισε την 11η Οκτωβρίου ως «ημέρα ελευθερίας» για τη Νέα Νότια Ουαλία, με ελευθερίες, όμως, που θα είναι διαθέσιμες μόνο για τους πλήρως εμβολιασμένους κατοίκους, αρχικά, εκτιμώντας ότι οι ανεμβολίαστοι θα ακολουθήσουν προς το τέλος του χρόνου. Ωστόσο, όπως τόνισε, η ζωή δεν θα επιστρέψει στην πλήρη κανονικότητα μέσα σε μία νύχτα.\nΤην ίδια ημερομηνία έχει ορίσει και η κυβέρνηση της Βικτώριας για την έναρξη ενός πιλοτικού προγράμματος για το προσεκτικό άνοιγμα της οικονομίας για τους εμβολιασμένους κατοίκους.\nΣύμφωνα με τον αρμόδιο πολιτειακό υπουργό, Martin Pakula, κάποιες επιχειρήσεις θα ανοίξουν δοκιμαστικά σε περιοχές που θα επιλεχθούν με βάση τον χαμηλό αριθμό κρουσμάτων και το υψηλό ποσοστό εμβολιασμού. Το πρόγραμμα θα δώσει στις Αρχές τη δυνατότητα να εκτιμήσουν πώς θα λειτουργήσει η οικονομία για τους εμβολιασμένους στη Βικτώρια.\nΓια το πρόγραμμα θα επιλεγούν 20 τοποθεσίες. «Ο επικεφαλής των Υγειονομικών Αρχών έχει προτείνει αρχικά έξι Δήμους. Πρόκειται για τις περιοχές Bulow, Pyrenees, Bass Coast, Greater Bendigo, East Gippsland και Warrnambool» εξήγησε ο κ. Pakula.\nΕλαφριά πτώση στην καταγραφή νέων κρουσμάτων σημείωσαν την Κυριακή και οι δύο Πολιτείες όπου μαίνεται το εξαιρετικά μεταδοτικό στέλεχος του ιού “Δέλτα”, με την Νέα Νότια Ουαλία να συνεχίζει σταθερά σε πτωτική κατεύθυνση, καταγράφωντας 961 την Κυριακή, ενώ η Βικτώρια κατέγραψε 779 νέα κρούσματα μετά από το ρεκόρ 847 κρουσμάτων της προηγούμενης ημέρας.\nΗΠΙΑ ΧΑΛΑΡΩΣΗ ΤΩΝ ΜΕΤΡΩΝ ΑΠΟ ΤΕΤΑΡΤΗ ΣΤΗ ΒΙΚΤΩΡΙΑ\nΑπό την Τετάρτη θα χαλαρώσουν ελαφρώς οι περιορισμοί στη Βικτώρια, καθώς προβλέπεται ότι μέχρι τότε, σύμφωνα με τον πολιτειακό πρωθυπουργό, Dan Andrews, η Πολιτεία θα έχει φτάσει τον επόμενο στόχο που έχει θέσει, δηλαδή το 80% του πληθυσμού να έχει έχει λάβει μία δόση.\nΟι κάτοικοι θα μπορούν από την Τετάρτη να μετακινηθούν από το σπίτι τους σε ακτίνα 15 χιλιομέτρων από το σπίτι τους (αντί για 10), ενώ αυξάνονται από δύο άτομα σε πέντε, οι μετέχοντες σε ομάδες που μπορούν να ασκηθούν σε εξωτερικό χώρο μαζί με τον γυμναστή τους, αρκεί να έχουν όλοι λάβει και τις δύο δόσεις του εμβολίου. Μεταξύ των αθλημάτων που θα επιτρέπονται επίσης είναι το τένις και το γκολφ.\nΕπίσης, οι παιδικές χαρές θα ανοίξουν και για τα μεγαλύτερα παιδιά, άνω των 12 ετών, και οι ενήλικες θα μπορούν να βγάλουν τη μάσκα τους όταν τρώνε ή πίνουν στις παιδικές χαρές.\nΑπό τη Δευτέρα, χαλαρώνουν τα περιοριστικά μέτρα στο Surf Coast και το Geelong παρά τα νέα κρούσματα που έχουν εντοπιστεί.\nΝΕΑ ΘΥΜΑΤΑ ΤΟΥ ΚΟΡΟΝΟΪΟΥ ΚΑΙ ΣΤΙΣ ΔΥΟ ΠΟΛΙΤΕΙΕΣ\nΕννέα ακόμα άτομα από το Σίδνεϊ έχασαν, δυστυχώς, τη μάχη με τον κορονοϊό στη Νέα Νότια Ουαλία. Οι οκτώ ήταν ανεμβολίαστοι και ένας είχε λάβει την πρώτη δόση του εμβολίου, ενώ οι Υγεινομικές Αρχές κάνουν έκκληση στα άτομα που έχουν μολυνθεί να καλούν το ασθενοφόρο ή τον ιατρό τους όταν τα συμπτώματά τους χειροτερεύουν.\nΗ Βικτώρια κατέγραψε ακόμα δύο θανάτους.\nΤα πρόσφατα θύματα είναι ένας άνδρας στα 80 του από το το Moreland και ένας άντρας στα 70 του από το Hume, και ήταν και οι δύο ανεμβολίαστοι.\nΠλέον 325 κρούσματα νοσηλεύονται στα νοσοκομεία της Βικτώριας, και από αυτά, σε κρίσιμη κατάσταση είναι 73 ασθενείς, με 54 να έχουν διασηλωνθεί.\n“Πρόκειται πλέον για μια πανδημία των ανεμβολίαστων” δήλωσε στη συνέντευξη Τύπου της Κυριακής ο κ. Andrews, καθώς το 80% των ασθενών που νοσηλεύονται είναι ανεμβολίαστοι.\nΜεταξύ των κρουσμάτων που βρίσκονται στην Εντατική είναι 12 άτομα στα 20 και 30 τους χρόνια.\nΟι θετικές περιπτώσεις στη Βικτώρια τετραπλασιάστηκαν μέσα σε ένα μήνα, φτάνοντας την Κυριακή 8.011 ενεργά κρούσματα. Πάνω από τα μισά κρούσματα που εντοπίστηκαν την Κυριακή, βρίσκονται στα βόριεα προάστια, και ακολουθούν τα δυτικά προάστια.\nΙΣΧΥΡΗ ΑΣΤΥΝΟΜΙΚΗ ΠΑΡΟΥΣΙΑ ΣΤΗ ΜΕΛΒΟΥΡΝΗ\nΕκατοντάδες αστυνομικοί συνεχίζουν να περιπολούν τη Μελβούρνη, από τη στιγμή που ο επικεφαλής του Σώματος, Shane Patton, ανακοίνωσε ότι θα χρησιμοποιήσουν “διαφορετικές τακτικές για να ελέγξουν το χάος”.\nΑπό την έναρξη των διαδηλώσεων, το προηγούμενο Σάββατο, έχουν συλληφθεί 600 πολίτες για την παραβίαση των οδηγιών της δημόσιας Υγείας, αλλά και για άλλες παραβάσεις.\nΕνώ οι πορείες πήραν εκρηκτικές διαστάσεις στις αρχές της εβδομάδας, η σκληρή αστυνόμευση των τελευταίων ημερών έχει εμποδίσει τους διαδηλωτές να ενωθούν, με πηγές να αναφέρουν ότι οι ομάδες διαδηλωτών έχουν αρχίσει να διαφωνούν και μεταξύ τους για τις επόμενες κινήσεις τους.\nΟι Αρχές έκαναν, επίσης, έκκληση στους κατοίκους που συμμετείχαν στις πορείες να εξεταστούν για τον ιό, από τη στιγμή που ένα άτομο που συμμετείχε στις διαδηλώσεις την Τετάρτη βρέθηκε θετικό και νοσηλεύεται στην Εντατική.\nΗ ΝΕΑ ΝΟΤΙΑ ΟΥΑΛΙΑ ΕΤΟΙΜΑΖΕΤΑΙ ΝΑ ΥΠΟΔΕΧΘΕΙ ΑΥΣΤΡΑΛΟΥΣ ΑΠΟ ΤΟ ΕΞΩΤΕΡΙΚΟ\nΜε γρήγορους ρυθμούς προχωράει ο εμβολιασμός των κατοίκων της ΝΝΟ, καθώς την Κυριακή ήδη 85% του πληθυσμού είχε λάβει την πρώτη δόση. Μέσα στο επόμενο εικοσιτετράωρο προβλέπεται να έχουν λάβει και τις δύο δόσεις του εμβολίου 60% του πληθυσμού, σύμφωνα με τις δηλώσεις της πολιτειακού πρωθυπουργού, Gladys Berejiklian.\nΑυτή την περίοδο οι Αρχές προετοιμάζουν τον «οδικό χάρτη» για τη χαλάρωση των μέτρων, όταν θα έχει επιτευχθεί το 80% των πλήρως εμβολιασμένων. Στο σχέδιο αυτό που θα ανακοινωθεί την επόμενη εβδομάδα, η κα Berejilian δήλωσε ότι θα συμπεριλαμβάνει και το χρονοδιάγραμμα για την απόκτηση ελευθεριών και για τους ανεμβολίαστους όταν επιτευχθεί ο στόχος.\nΑπό τα μέσα Οκτωβρίου, η κα Berejiklian, δήλωσε ότι ανυπομονεί να υποδεχθεί χιλιάδες Αυστραλούς από το εξωτερικό, εφόσον θα έχει φτάσει η πολιτεία το 80% της διπλής δόσης.\n«Εάν οι αεροπορικές εταιρείες προσθέσουν επιπλέον πτήσεις προς το Σίδνεϊ, θα είναι φοβερό και μεγάλη χαρά, γιατί θα μπορούν να επιστρέψουν περισσότεροι άνθρωποι στην πατρίδα τους, σε προσιτές τιμές».\nΌσον αφορά την έναρξη των διεθνών ταξιδιών για τους πλήρως εμβολιασμένους η κα Berejiklian, δήλωσε ότι θα τους επιτραπεί ότι φτάσουμε τον ίδιο στόχο.


Ελληνικός Ορειβατικός Σύνδεσμος Φολόης Αρχαίας Ολυμπίας (Ε.Ο.Σ.Φ.ΑΡ.Ο.): Σεπτεμβρίου 2019\nΑνακοίνωση για ράφτινγκ στον Αλφειό\nΞεκινώντας τις δραστηριότητες μας μετά την καλοκαιρινή ανάπαυλα, διαφοροποιούμαστε λιγάκι και αυτή την φορά βρεθούμε εντός του υγρού στοιχείου. Σε συνεργασία με το Olympia adventure club θα έχουμε την ευκαιρία να κάνουμε ράφτινγκ στον ποταμό Αλφειό, όπου πιστοποιημένοι εκπαιδευτές θα αναλάβουν να μας καθοδηγήσουν, ώστε να γνωρίσουμε το συγκεκριμένο σπορ δράσης και να ζήσουμε την εμπειρία με ασφάλεια.\nΤο ραντεβού μας για την δράση αυτή είναι το επόμενο Σάββατο, 7 Σεπτεμβρίου, στις 2:30 το μεσημέρι, στις εγκαταστάσεις του Olympia Adventure club, που βρίσκεται κοντά στο χωριό Μουριά, 15 μόλις λεπτά από την Αρχαία Ολυμπία. Η διαδρομή που θα κάνουμε ράφτινγκ είναι περίπου 8 χιλιομέτρων και είναι ιδανική για αρχάριους και παιδιά άνω των 9 ετών. Η συνολική διάρκεια της διαδικασίας είναι περίπου 3 ώρες και το κόστος ανά άτομο είναι 25 ευρώ.\nΔεύτερα αθλητικά παπούτσια που θα βραχούν, Δεύτερη αλλαξιά ρούχα, μαγιό, πετσέτα, αντηλιακό.\nΓια περισσότερες πληροφορίες μπορείτε να διαβάσετε τον επόμενο σύνδεσμο εδώ.\nΓια την καλύτερη οργάνωση της δραστηριότητας, παρακαλείστε να δηλώσετε συμμετοχή μέχρι και την Πέμπτη 5 Σεπτεμβρίου στα τηλέφωνα: 6973381207 και 6985659908.


Αυτόνομη Νοσηλευτική Συσπείρωση: Είσαι γιατρός σε νοσοκομείο που δεν έχει υπολογιστή; Ε, θα πληρώσεις... ή θα γίνεις courier\nΕίσαι γιατρός σε νοσοκομείο που δεν έχει υπολογιστή; Ε, θα πληρώσεις... ή θα γίνεις courier\nΔΙΟΙΚΗΣΗ 2ης Υ.ΠΕ. ΠΕΙΡΑΙΩΣ & ΑΙΓΑΙΟΥ Νίκαια 9 / 3 / 12\nΠΕΝΤΑΜΕΛΗΣ ΕΠΙΤΡΟΠΗ ΕΙΝΑΠ ΝΟΣΟΚΟΜΕΙΟΥ\nΠρος : Συντον. Διευθυντές και Ιατρούς\nΝοσοκομείου μέσω των Σ. Διευθυντών\nΚοιν : Διοίκηση Νοσοκομείου\nΔημοσιεύτηκε σε ΦΕΚ (545, 1-3-12) η ακόλουθη ΑΠΑΡΑΔΕΚΤΗ, ΠΡΟΣΒΛΗΤΙΚΗ και ΕΞΟΡΓΙΣΤΙΚΗ ΔΙΑΤΑΞΗ :\n«Στην περίπτωση που οι γιατροί, για τεχνικούς λόγους επάρκειας του συστήματος, συνταγογραφούν με χειρόγραφο σύστημα και για χρονικό διάστημα μέχρι την 1η Ιουνίου 2012, και προκειμένου οι Φ.Κ.Α. να αποζημιώνουν τα φάρμακα, το φαρμακείο στο οποίο θα εκτελείται η χειρόγραφη συνταγή είναι υποχρεωμένο να την καταχωρεί ηλεκτρονικά στο σύστημα αναφέροντας υποχρεωτικά γιατρό και ασθενή. Κάθε καταχώριση χρεώνεται με 1 ευρώ και πιστώνεται κάθε μήνα στο λογαριασμό του φαρμακείου από το σύστημα ως διαχειριστική αμοιβή του φαρμακοποιού ενώ συγχρόνως αφαιρείται από τη μισθοδοσία ή τις κατά σύμβαση απαιτήσεις του γιατρού από το σύστημα αντίστοιχα.»\nΔηλαδή η ανεπάρκεια του ηλεκτρονικού συστήματος θα χρεώνεται στον … γιατρό με 1 ευρώ πρόστιμο για κάθε συνταγή και όχι σε αυτούς που έφτιαξαν και συντηρούν το ηλεκτρονικό σύστημα, «ημέτερους» που έχουν τσεπώσει εκατοντάδες χιλιάδες ευρώ από το υστέρημα του ελληνικού λαού !\nΌπως είναι αυτονόητο, καλούμε άμεσα :\n- Όλους τους συναδέλφους που έχουν παραλάβει από την προϊσταμένη των τακτικών ιατρείων χειρόγραφο συνταγολόγιο ΕΟΠΥΥ να το επιστρέψουν.\n- Αυτούς που δεν το έχουν παραλάβει να μην δεχτούν να το παραλάβουν.\nΜε τιμή, Για την Πενταμελή\nΠ.Γ. Παπανικολάου, μέλος ΔΣ ΕΙΝΑΠ, Μέλος ΔΣ ΠΙΣ\n( από Αριστοτέλους 17 http://aristotelous17.wordpress.com/2012/03/12/%ce%b5%ce%af%cf%83%ce%b1%ce%b9-%ce%b3%ce%b9%ce%b1%cf%84%cf%81%cf%8c%cf%82-%cf%83%ce%b5-%ce%bd%ce%bf%cf%83%ce%bf%ce%ba%ce%bf%ce%bc%ce%b5%ce%af%ce%bf-%cf%80%ce%bf%cf%85-%ce%b4%ce%b5%ce%bd-%ce%ad%cf%87-5/ )\nΥπάρχει και η άλλη λύση:\n«Ηλεκτρονική συνταγογράφηση» αλά Κατίνα\nΧθες στη λαϊκή συνέλευση ακούστηκαν διάφορα για τη διοικήτρια του νοσοκομείου τα οποία όμως φαίνεται ότι δεν ήταν αρκετά κι έτσι σήμερα έδωσε καινούριο ρεσιτάλ ευφυίας και οργανωτικής ικανότητας.\nΤο πρωί οι αγροτικοί γιατροί της ζήτησαν να τους ενημερώσει τι πρέπει να κάνουν σχετικά με τις χειρόγραφες συνταγές και τα πρόστιμα που προβλέπονται από τη νέα υπουργική απόφαση του Λοβέρδου.\nΤελικά μετά από πολλή σκέψη ακούστε τι πρότεινε.\nΝα πηγαίνει ο γιατρός στα χωριά χωρίς υπολογιστή και να γράφει τις συνταγές χειρόγραφα.\nΝα μη δίνει τις συνταγές στους ασθενείς αλλά να τις μαζεύουν και να τις παίρνουν μαζί τους.\nΝα γυρίζουν στο νοσοκομείο και μετατρέπουν τις χειρόγραφες συνταγές σε ηλεκτρονικές\nΝα τυπώνουν τις ηλεκτρονικές συνταγές\nΝα δίνουν στον οδηγό τις εκτυπώσεις κι αυτός να πηγαίνει στα χωριά και να μοιράζει στους ασθενείς τις εκτυπωμένες ηλεκτρονικές συνταγές.\nΒέβαια η διαδικασία αυτή δεν έγινε λόγω της γελοιότητάς της αποδεκτή από τους γιατρούς οι οποίοι της ζήτησαν να τους ενημερώσει υπεύθυνα και εγγράφως για το τι πρέπει να γίνει καθώς και να τους ενημερώσει για το τι θα γίνει με τις χειρόγραφες συνταγές που έχουν γράψει από την πρώτη Μαρτίου μέχρι σήμερα.\nΜε τέτοιου επιπέδου ευφυίας στελέχη θέλει ο Λοβέρδος να διοικήσει το υπουργείο.\n( από Νοσοκομείο Λήμνου http://nosokomeiolimnou.gr/?p=16421 )\nΤελικά υπάρχουν λύσεις για όλα.....\nΑναρτήθηκε από Αυτόνομος στις 1:04 μ.μ.